title: Id-Deċiżjoni tal-Kummissjoni tal-5 ta’ Novembru 2003 li tistabbilixxi Kumitat ta’ l-Assigurazzjoniet u tal-Pensjonijiet tax-Xogħol EwropejTest b'rilevanza għaż-ŻEE.

text:
Avviż Legali Importanti

|

32004D0009

Official Journal L 003 , 07/01/2004 P. 0034 - 0035

		Id-Deċiżjoni tal-Kummissjonital-5 ta’ Novembru 2003li tistabbilixxi Kumitat ta’ l-Assigurazzjoniet u tal-Pensjonijiet tax-Xogħol Ewropej(Test b’rilevanza għaż-ŻEE)(2004/9/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Billi:(1) F’Ġunju 2001, il-Kummissjoni adottat id-Deċiżjonijiet 2001/527/KE [1] u 2001/528/KE [2] li jistabbilixxu l-Kumitat tar-Regolaturi tat-Titoli Ewropej u l-Kumitat tat-Titoli Ewropej rispettivament.(2) Fir-Riżoluzzjonijiet tiegħu tal-5 ta’ Frar u tal-21 ta’ Novembru 2002, il-Parlament Ewropew endorsja l-avviċinament fuq erba’ livelli mitkellem favuru fir-Rapport Finali tal-Kumitat ta’ l-Għorrief dwar ir-regolazzjoni tas-swieq tat-titoli Ewropej u sejjaħ għalbiex jiġu estiżi ċerti aspetti ta’ dan l-avviċinament għas-setturi tal-banek u ta’ l-assigurazzjoni bla ħsara għal impenn ċar mill-Kunsill għal riforma sabiex jiġi ggarantit bilanċ istituzzjonali xieraq.(3) Fit-3 ta’ Diċembru 2002, il-Kunsill stieden lill-Kummissjoni sabiex timplimenta dawn l-arranġamenti fl-oqsma tal-banek u ta’ l-assigurazzjoni u tal-pensjonijiet tax-xogħol u li tistabbilixxi malajr kemm jista’ jkun kumitati ġodda f’kapaċità konsultattiva fejn jidħlu dawn l-oqsma.(4) Id-Direttiva tal-Kunsill 91/675/KE tad-19 ta’ Diċembru 1991 li tisabbilixxi Kumitt ta’ l-Assigurazzjonijiet [3] stabbiliet Kumitat sabiex jagħti pariri lill-Kummissjoni fl-iżvilupp tal-leġislazzjoni fil-kamp ta’ l-assigurazzjonijiet.(5) Il-Kummissjoni pproponiet direttiva li timmodifika, fost ħwejjeġ oħra, id-Direttiva 91/675/KE, l-Ewwel Direttiva tal-Kunsill 73/239/KEE ta’ l-24 ta’ Lulju 1973 dwar il-kordinament tal-liġijiet, ir-regolamenti u d-disposizzjonijiet amministrttivi li għandhom x’jaqsmu mat-teħid u l-insegwiment tan-negozju ta’ l-assigurazzjoni diretta għajr l-assigurazzjoni għall-ħajja [4] kif emendata, id-Direttiva 2002/83/KE tal-Parlament Ewropew u tal-Kunsill tal-5 ta’ Novembru 2002 li tirrigwarda l-assigurazzjoni għall-ħajja [5], u d-Direttiva 2002/87/KE tal-Parlament Ewropew u tal-Kunsill tas-16 ta’ Diċembru 2002 dwar is-sorveljanza supplimentari ta’ l-istituzzjonijiet tal-kreditu, l-impriżi ta’ l-assigurazzjoni u d-ditti ta’ l-investiment f’konglomerat finanzjarju u li temenda d-Direttivi 73/239/KEE, 79/267/KEE, 92/49/KEE, 92/96/KEE, 93/6/KEE u 93/22/KEE, u d-Direttivi 98/78/KE u 2000/12/KE tal-Parlament Ewropew u tal-Kunsill [6], sabiex tħassar il-funzjonijiet konsultattivi tal-Kunitat ta’ l-Assigurazzjonijiet.(6) Din l-emenda teħtieġ il-ħolqien korrispondenti u simultanju ta’ grupp ġdid konsultattiv sabiex jagħti pariri lill-Kummissjoni rigward l-iżvilupp tal-leġislazzjoni Komunitarja fl-oqsma ta’ l-assigurazzjoni u l-pensjonijiet tax-xogħol, minn issa ’l quddiem imsejjaħ "il-Kumitat ta’ l-Assigurazzjonijiet u l-Pensjonijiet tax-Xogħol Ewropej"(7) Sabiex jiġi żgurat dan, id-Deċiżjoni għandha titwieled biss fl-istess żmien ta’ kull Direttiva oħra li tħassar il-funzjonijiet purament konsultattivi tal-Kumitat ta l-Assigurazzjoniet.(8) Il-Kumitat ta’ l-Assigurazzjonijiet u l-Pensjonijiet tax-Xogħol Ewropej għandu jkun kompetenti li jeżamina kull kwistjoni li jkollha x’taqsam ma’ l-applikazzjoni tad-disposizzjonijiet Komunitarji li jirrigwardaw l-oqsma ta’ l-assigurazzjoni u l-pensjonijiet tax-xogħol, u, b’mod partikolari, għandu jagħti pariri lill-Kummissjoni dwar proposti ġodda għal-leġislazzjoni ġdida f’dawk l-oqsma li l-Kummissjoni jkun beħsiebha tippreżenta lill-Parlament Ewropew u lill-Kunsill; madankollu, fil-qasam tal-pensjonijiet tax-xogħol, il-Kumitat ta’ l-Assigurazzjonijiet u l-Pensjonijiet tax-Xogħol Ewropej ma għandux jindirizza aspetti mil-liġijiet tax-xogħol u soċjali bħalma huma l-organizzazzjoni tar-reġimi tax-xogħol, b’mod partikolari is-sħubija obbligatorja u r-riżultti tal-ftehimijiet ta’ negozjati kollettivi,IDDEĊIDIET DAN LI ĠEJ:Artikolu 1Huwa hawnhekk stabbilit grupp konsultattiv dwar l-assigurazzjoniet u l-pensjonijiet tax-xogħol fil-Komunità, imsejjaħ "il-Kumitat ta’ l-Assigurazzjonijiet u l-Pensjonijiet tax-Xogħol Ewropej" (minn issa ’l quddiem riferit bħala "il-Kumitat").Artikolu 21. Il-Kumitat għandu jagħti pariri lill-Kummissjoni, fuq it-talba tal-Kummissjoni, dwar kwistjonijiet tal-politika fejn jidħlu l-assigurazzjoni, l-assigurazzjoni mill-ġdid u l-pensjonijiet tax-xogħol kif ukoll proposti tal-Kummissjoni f’dawn l-oqsma. Il-Kumitat għandu jeżamin kull kwistjoni li jkollha x’taqsam mas-setturi ta’ l-assigurazzjoni, l-assigurazzjoni mill-ġdid u l-pensjonijiet tax-xogħol, u b’mod partikolari d-Direttivi dwar l-assigurazzjoni, l-assigurazzjoni mill-ġdid u l-pensjonijiet taxxogħol.2. Il-Kumitat ma għandux jikkunsidra l-problemi speċifiċi fejn jidħlu l-impriżi ta’ l-assigurazzjoni jew l-assigurazzjoni mill-ġdid jew l-istituzzjonijiet tal-pensjonijiet tax-xogħol.3. Il-Kumitat ma għandux jindirizza aspetti tal-liġijiet tax-xogħol u soċjali bħalma huma l-organizzazzjoni tar-reġimi tax-xogħol, b’mod partikolari s-sħubija obbligatorja u r-riżultati tal-ftehim tan-negozjati kollettivi.Artikolu 31. Il-Kumitat għandu jkun magħmul minn rappreżentanti ta’ livell għoli ta’ l-Istati Membri. Il-Kumitat għandu jkun ippresjedut minn rappreżentant tal-Kummissjoni.2. Il-President tal-Kumitat ta’ l-Assigurazzjonijiet u l-Pensjonijiet tax-Xogħol Ewropej stabbilit bid-Deċiżjoni tal-Kummissjoni 2004/6/KE [7] għandu jieħu sehem fil-laqgħat tal-Kumitat bħala osservatur.3. Il-Kummissjoni tista’ tistieden esperti u osservaturi sabiex jattendu l-laqgħat.4. Is-segretarjat tal-Kumitat għandu jiġi provvdut mill-Kummissjoni.5. Il-Kumitat għandu jadotta r-regoli tiegħu ta’ proċedura.Artikolu 4Il-Kumitat għandu jadotta r-regoli tiegħu ta’ proċedura. Il-Kumitat għandu jiltaqa’ f’intervalli regolari taż-żmien u kull meta s-sitwazzjoni hekk titlob. Il-Kummissjoni tista’ ssejjaħ laqgħa ta’ emerġenza jekk tikkunsidra illi sitwazzjoni hekk teħieġ.Artikolu 5Din id-Deċiżjoni għandha tidħol fis-seħħ fl-istess jum tad-dħul fis-seħħ ta’ kull direttiva li temenda l-funzjonijiet purament konsultattivi tal-Kumitat ta’ l-Asskurazzjonijiet.Magħmula fi Brussel, fil-5 ta’ Novembru 2003.Għall-KummissjoniFrederik BolkesteinMembru tal-Kummissjoni[1] ĠU L 191, tat-13.7.2001, pġ. 43.[2] ĠU L 191, tat-13.7.2001, pġ. 45.[3] OJ L 374, tal-31.12.1991, pġ. 32.[4] ĠU L 228, tas-16.8.1973, p. 3.[5] ĠU L 345, tad-19.12.2002, p. 1.[6] ĠU L 35, tal-11.2.2003, pġ. 1.[7] Ara l-paġna 30 ta’ dan il-Ġurnal Uffiċjali.--------------------------------------------------


title: Id-Deċiżjoni tal-Kunsill tad-19 ta' Frar 2004 li għandha x'taqsam mal-konklużjoni, f'isem il-Komunità Ewropea, tal-Protokoll tal-Konvenzjoni tal-1979 dwar it-Tniġġiż Transkonfini ta' l-Arja Li Jwassal Ħafna dwar Pollutanti Organiċi Persistenti

text:
Avviż Legali Importanti

|

32004D0259

Official Journal L 081 , 19/03/2004 P. 0035 - 0036

		Id-Deċiżjoni tal-Kunsilltad-19 ta' Frar 2004li għandha x'taqsam mal-konklużjoni, f'isem il-Komunità Ewropea, tal-Protokoll tal-Konvenzjoni tal-1979 dwar it-Tniġġiż Transkonfini ta' l-Arja Li Jwassal Ħafna dwar Pollutanti Organiċi Persistenti(2004/259/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabilixxi l-Komunità Ewropea, u b'mod partikolari l-Artikolu 175(1) tiegħu, flimkien ma' l-Artikolu 300(2), l-ewwel sentenza ta' l-ewwel sottoparagrafu u ma' l-Artikolu 300(3), l-ewwel sottoparagrafu tiegħu,Wara li kkunsidra l-proposta tal-Kummissjoni,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kumitat Ekonomiku u Soċjali Ewropew [2],Wara li kkonsulta mal-Kumitat tar-Reġjuni,Billi:(1) Il-promozzjoni tal-miżuri f'livell internazzjonali li għandhom x'jaqsmu mal-problemi ambjentali reġjonali jew ta' madwar id-dinja hi waħda mill-għanijiet tal-politika tal-Komunità dwar l-ambjent,bi qbil ma' l-Artikolu 174 tat-Trattat.(2) Il-Komunità iffirmat f'Aarhus fl-24 ta' Ġunju 1998 il-Protokoll għall-Konvenzjoni ta' l-1979 dwar Tniġġiż Transkonfini ta' l-Arja Li Jwassal Ħafna dwar Pollutanti Organiċi Persistenti (hawnhekk iżjed ‘il quddiem msejjaħ il-Protokoll).(3) L-għanjiet tal-Protokoll huma li jikkontrolla, inaqqas jew jelimina r-remi, l-emissjonijiet u t-telf ta' pollutanti organiċi persistenti li jikkawżaw effetti ta' ħsara sinjifikanti fuq is-saħħa umana jew fuq l-ambjent bħala riżultat tat-trasport atmosferiku transkonfini tagħhom li jwassal ħafna.(4) Il-Protokoll jistipula, bi prinċipju, l-eliminazzjoni jew it-tnaqqis tal-produzzjoni ul-użu ta' tlettax-il sustanza meqjusa bħala pollutanti organiċi persistenti. Barra minn hekk, il-Partijiet iridu jieħdu miżuri effettivi biex inaqqsu jew jistabilixxu l-emissjonijiet totali annwali ta' ċerti sustanzi.(5) Il-Protokoll hu miftuħ għar-ratifika, għall-aċċettazzjoni, għall-approvazzjoni jew għall-adeżjoni mill-Istati u mill-Partijiet ta' l-organizzazzjonijiet dwar l-integrazzjoni ekonomika reġjonali għall-Konvenzjoni.(6) Billi l-maġġior parti tad-disposizzjonijiet tal-Protokoll għandhom x'jaqsmu mal-protezzjoni ta' l-ambjent u mal-protezzjoni tas-saħħa umana, huwa xieraq li jintgħażel l-Artikolu 175(1) bħala l-bażi legali, flimkiem ma' l-Artikolu 300.(7) Il-Protokoll jikkontribwixxi biex jintlaħqu l-għanijiet tal-polza ambjentali tal-Komunità. Hu għalhekk xieraq li l-Komunità tapprova dan il-Protokoll malajr kemm jista' jkun.(8) Il-Komunità diġà addottat strumenti li jkopru materji irregolatibil-Protokoll, inkluż id-Direttivi tal-Kunsill 79/117/KEE tal-21ta' Diċembru 1978 li tipprojbixxi it-tqegħid fis-suq u l-użu ta' prodotti għall-protezzjoni tal-pjanti li jinkludu ċerti sustanzi attivi [3], u 96/59/KE tas-16 ta' Settembru 1996 dwar id-disposizzjoni ta' polychlorinated biphenyls u polychlorinated terphenyls (PCB/PCT) [4],IDDEĊIEDA DAN LI ĠEJ:Artikolu 1Il-Protokoll għall-Konvenzjoni ta' l-1979 dwar it-Tniġġiż Transkonfini ta' l-Arja Li Jwassal Ħafna dwar Pollutanti Organiċi Persistenti, hu hawnhekk approvat f'isem il-Komunità.It-test tal-Protokoll hu anness ma' din id-Deċiżjoni.Artikolu 2Il-President tal-Kunsill hu hawnhekk awtorizzat sabiex jinnomina persuna(i)i bil-poter li jiddepożitaw l-istrument ta' l-approvazzjoni f'isem il-Komunità mas-Segretarju-Ġenerali tan-Nazzjonijiet Uniti b'mod konform ma' l-Artikolu 16 tal-Protokoll.Magħmula fi Brussel, fid-19 ta' Frar 2004.F'isem il-KunsillIl-PresidentM. McDowell[1] Opinjoni mogħtija fl-20 ta' Novembru 2003 (għada m'hix ippubblikata fil-Ġurnal Uffiċċjali).[2] Opinjoni mogħtija fid-29 ta' Ottubru 2003 (għadha mhix pubblikata fil-Ġurnal Uffiċjali).[3] ĠU L 243, ta' l-24.9.1996, p. 31.[4] ĠU L 33, tat-8.2.1979, p. 36. Id-Direttiva kif l-aħħar emendata mir-Regolament (KE) Nru 807/2003 (ĠU L 122, tas-16.5.2003, p. 36).--------------------------------------------------


title: Id-Deċiżjoni tal-Kunsill tas-16 ta' Diċembru 2002 Fuq l-iffirmar f'isem il-Komunità u l-aplikazzjoni proviżorja tal-Ftehim fuq il-kummerċ ta' prodotti tessili bejn il-Komunità Ewropea u r-Renju tan-Nepal mibdi fi Brussel fit-23 ta' Ottubru 2002

text:
Avviż Legali Importanti

|

32002D0993

Official Journal L 348 , 21/12/2002 P. 0120 - 0153

		Id-Deċiżjoni tal-Kunsilltas-16 ta' Diċembru 2002Fuq l-iffirmar f'isem il-Komunità u l-aplikazzjoni proviżorja tal-Ftehim fuq il-kummerċ ta' prodotti tessili bejn il-Komunità Ewropea u r-Renju tan-Nepal mibdi fi Brussel fit-23 ta' Ottubru 2002(2002/993/KE)Il-KUNSILL TA' L-UNJONI EWROPEAWara li kkunsidra t-Trattat li jistabbilixxi l-Komunità Ewropea u b'mod partikolari l-Artikolu 133 flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,Wara li kkunsidra l-proposta mill-Kummissjoni,Billi:(1) Il-Kummissjoni nnegozjat Ftehim fuq il-kummerċ ta' prodotti tessili mar-Renju tan-Nepal f'isem il-Komunità Ewropea.(2) Il-Ftehim kien mibdi fit-23 ta' Ottubru 2002.(3) Bla ħsara għal reċiproċità, huwa xieraq li dan il-Ftehim jiġi applikat fuq bażi proviżjonali mill-1 ta' Jannar 2003 sad-dħul fis-seħħ tal-proċeduri relevanti għall-konklużjoni formali tiegħu,(4) Suġġett għall-possibiltà tal-konkulżjoni tal-Ftehim f'data suċċessiva, il-Ftehim għandu jiġi ffirmat f'isem il-Komunità,IDDEĊIEDA KIF ĠEJ:Artikolu 1L-iffirmar tal-Ftehim bejn il-Komunità Ewropea u r-Renju tan-Nepal fuq il-kummerċ ta' prodotti tessili huwa hawnhekk approvat f'isem il-Komunità suġġett għad-Deċiżjoni tal-Kunsill rigward il-konkluzjoni ta' l-imsemmi Ftehim.It-test tal-Ftehim huwa mehmuz ma' din id-Deċiżjoni.Artikolu 2Il-President tal-Kunsill huwa hawnhekk awtorizzat li jinnomina l-persuni awtorizzati li jiffirmaw il-Ftehim f'isem il-Komunità, suġġett għall-konklużjoni tiegħu.Artikolu 3Suġġett għal reċiproċita',il-Ftehim għandu jiġi applikat fuq bażi proviżjonali mill-1 ta' Jannar 2003 sad-dħul fis-seħħ l-għeluq tal-proċeduri għall-konklużjoni tieghu.Magħmula fi Brussel, fis-16 ta' Diċembru 2002.Għall-KunsillIl-PresidentM. Fischer Boel--------------------------------------------------


title: Id-Deċiżjoni tal-Kummissjoni tal-5 ta' Novembru 2003 li temenda d-Deċiżjoni 2001/527/KE li tistabbilixxi l-Kumitat tar-Regolaturi tat-Titoli EwropejTest b'rilevanza għaż-ŻEE.

text:
Avviż Legali Importanti

|

32004D0007

Official Journal L 003 , 07/01/2004 P. 0032 - 0032

		Id-Deċiżjoni tal-Kummissjonital-5 ta' Novembru 2003li temenda d-Deċiżjoni 2001/527/KE li tistabbilixxi l-Kumitat tar-Regolaturi tat-Titoli Ewropej(Test b'rilevanza għaż-ŻEE)(2004/7/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Billi:(1) F'Ġunju 2001, il-Kummissjoni adottat id-Deċiżjonijiet 2001/527/KE [1] u 2001/528/KE [2] li jistabbilixxu l-Kumitat tar-Regolaturi tat-Titoli Ewropej u l-Kumitat tat-Titoli Ewropej rispettivament.(2) Fir-Riżoluzzjonijiet tiegħu tal-5 ta' Frar u tal-21 ta' Novembru 2002, il-Parlament Ewropew endorsja l-qafas regolatorju fuq erba' livelli mitkellem favuru fir-Rapport Finali tal-Kumitat ta' l-Għorrief dwar ir-regolazzjoni tas-swieq tat-titoli Ewropej u sejjaħ għalbiex jiġu estiżi ċerti aspetti ta' dan l-avviċinament għas-setturi tal-banek u ta' l-assigurazzjoni, bla ħsara għal impenn ċar mill-Kunsill li jiġi ggarantit bilanċ istituzzjonali xieraq.(3) Id-Direttiva tal-Kunsill 83/611/KEE ta' l-20 ta' Diċembru 1985 dwar il-kordinament tal-liġijiet, ir-regolamenti u d-disposizzjonijiet amministrattivi li għandhom x'jaqsmu ma' l-impriżi ta' l-investimenti kollettivi fit-titoli trasferibbli (l-UCITS) [3], kif l-aħħar emendata bid-Direttiva 2001/198/KE tal-Parlament Ewropew u tal-Kunsill [4], stabbiliet il-Kumitat tal-Kuntratti ta' l-UCITS sabiex tiffaċilita l-implimentazzjoni armonizzata ta' din id-Direttiva permezz ta' konsultazzjonijiet regolari dwar kull problema prattika li tinħoloq mill-applikazzjoni tagħha u li dwarha hu meqjus utli l-iskambju tal-veduti, sabiex tiġi ffaċilitata l-konsultazzjoni bejn l-Istati Membri u sabiex jingħataw pariri lill-Kummissjoni, jekk meħieġa, dwar l-emendi li jridu jsiru lil din id-Direttiva.(4) Fit-3 ta' Diċembru 2002, il-Kunsill stieden lill-Kummissjoni biex tieħu passi sabiex tittrasferixxi dawn il-funzjonijiet u poteri lill-istrutturi diġà stabbiliti fil-kamp tat-titoli.(5) Il-Kummissjoni pproponiet Direttiva li temenda, fost ħwejjeġ oħra, id-Direttiva 85/61/KE sabiex tħassar il-funzjonijiet tal-Kumitat tal-Kuntratti ta' l-UCITS skond l-Artikolu 53 ta' din id-Direttiva u sabiex tittrasferixxi dawk stabbiliti skond l-Artikolu 53a ta' l-istess Direttiva lill-Kumitat tat-Titoli Ewropej, stabbilit bid-Deċiżjoni 2001/528/KE.(6) Din l-emenda trid teħtieġ emenda korrispondenti u simultanja dwar il-kompetenzi tal-Kumitat tar-Regolaturi tat-Titoli Ewropej, kif iddefinit fl-Artikolu 2 tad-Deċiżjoni 2001/527/KE,IDDEĊIDIET DAN LI ĠEJ:Artikolu 1Id-Deċiżjoni 2001/527/KE hija emendata kif ġej:1. L-Artikolu 2 jiġi mibdul b'dan li ġej:"Artikolu 2Ir-rwol tal-Kumitat għandu jkun li jagħti pariri lill-Kummissjoni, jew fuq it-talba tal-Kummissjoni, fil-limitu taż-żmien li l-Kummissjoni tista' tistabbilixxi skond l-urġenza tal-materja, jew fuq l-inizjattiva tal-Kumitat innifsu, b'mod partikolari rigward it-tħejjija ta' l-abbozz tal-miżuri ta' implimentazzjoni fil-kamp tat-titoli, inklużi dawk li jkollhom x'jaqsmu ma' l-impriżi ta' l-investimenti kollettivi fit-titoli trasferibbli (l-UCITS)."2. Fl-Artikolu 3, l-ewwel sentenza ta' l-ewwel paragrafu tiġi mibdula b'li ġej:"Il-Kumitat għandu jkun kompost minn rappreżentanti ta' livell għoli mill-awtoritajiet pubbliċi nazzjonali kompetenti fil-kamp tat-titoli, inklużi l-UCITS."Artikolu 2Din id-Deċiżjoni għandha tidħol fis-seħħ fl-istess jum tad-dħul fis-seħħ ta' kull direttiva li temenda l-funzjonijiet tal-Kumitat tal-Kuntratti ta' l-Assigurazzjonijiet ta' l-UCITS sabiex tittrasferihom lill-Kumitat tat-Titoli Ewropej.Magħmula fi Brussel, fil-5 ta' Novembru 2003.Għall-KummissjoniFrederik BolkesteinMembru tal-Kummissjoni[1] ĠU L 191, tat-13.7.2001, pġ. 43.[2] ĠU L 191, tat-13.7.2001, pġ. 45.[3] ĠU L 375, tal-31.12.1985, pġ. 3.[4] ĠU L 41, tat-13.2.2002, pġ. 35.--------------------------------------------------


title: Id-Deċiżjoni tal-Kummissjoni tas-6 ta' Ġunju 2001 li tistabbilixxi l-Kumitat tat-Titoli Ewropej (innotifikata permezz tad-dokument numru C(2001) 1493) (Test b'rilevanza għaż-ŻEE)

text:
Avviż Legali Importanti

|

32001D0528

Official Journal L 191 , 13/07/2001 P. 0045 - 0046

		Id-Deċiżjoni tal-Kummissjonitas-6 ta' Ġunju 2001li tistabbilixxi l-Kumitat tat-Titoli Ewropej(innotifikata permezz tad-dokument numru C(2001) 1493)(Test b'rilevanza għaż-ŻEE)(2001/528/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Billi:(1) Il-libertà tal-provvediment ta' servizzi u l-moviment liberu tal-kapital jikkostitwixxu għanijiet ta' prijorità tal-Komunità, kif hemm referenza dwar dan fl-Artikoli 49 u 56 tat-Trattat tal-KE.(2) Il-bini ta' suq intern ġenwin għas-servizzi finanzjarji huwa bi qbil mal-prinċipju ta' l-ekonomija tas-suq miftuħ b'kompetizzjoni libera, huwa kruċjali għaż-żieda fit-tkabbir ekonomiku u l-ħolqien ta' l-impjiegi fil-Komunità,(3) Il-pjan ta' azzjoni tal-Kummissjoni għal servizzi finanzjarji [1] jidentifika serje ta' azzjonijiet li huma meħtieġa sabiex jiġi komplut is-suq waħdieni għas-servizzi finanzjarji u jagħmel enfażi fuq il-ħtieġa li jiġi stabbilit kumitat tat-Titoli sabiex jikkontribwixxi għall-elaborazzjoni tal-leġiżlazzjoni tal-Komunità fil-qasam tat-Titoli.(4) Fil-laqgħa tiegħu f'Lisbona f'Marzu 2000, il-Kunsill ta' l-Ewropa talab għall-implimentazzjoni ta' dan il-pjan ta' azzjoni sal-2005.(5) Fis-17 ta' Lulju 2000, il-Kunsill stabbilixxa l-Kumitat ta' Rġiel Għorriefa dwar ir-regolament tas-swieq Ewropej tat-Titoli.(6) Fir-rapport finali tiegħu, il-Kumitat ta' Rġiel Għorriefa talab għall-istabbiliment ta' żewġ kumitati konsultattivi, il-Kumitat tat-Titoli Ewropej, li jinkludi r-rappreżentanti ta' livell għoli ta' l-Istati Membri u l-Kumitat tar-Regolaturi tat-Titoli Ewropej, li jinkludu r-rappreżentanti għoljin mill-awtoritajiet pubbliċi nazzjonali kompetenti fil-qasam tat-Titoli sabiex, inter alia, jagħtu parir lill-Kummissjoni.(7) Fir-riżoluzzjoni tiegħu dwar ir-regolament tas-suq tat-Titoli aktar effettiv fl-Unjoni Ewropea, il-Kunsill Ewropew ta' Stokkolma laqa' l-intenzjoni tal-Kummissjoni immedjatament sabiex tistabbilixxi kumitat tat-Titoli ta' uffiċjali ta' livell għoli minn Stati Membri, ppresedut mill-Kummisssjoni.(8) Ir-rapport finali tal-Kumitat ta' Rġiel Għorriefa emfasizza l-fatt li l-miżuri implimentattivi sejrin ikunu neċessarji għall-applikazzjoni tad-direttivi jew regolamenti sabiex jagħtu każ ta' żviluppi ġodda fis-swieq finanzjarji.(9) Il-Kumitat tat-Titoli Ewropej għandu jservi bħala korp għal riflessjoni, dibattitu u parir għall-Kummissjoni fil-qasam tat-Titoli.(10) Il-Kumitat tat-Titoli Ewropej għandu jaddotta ir-regoli tal-proċedura tiegħu.(11) Din id-Deċiżjoni tistabbilixxi l-Kumitat tat-Titoli Ewropej fil-kapaċità konsultattiva tiegħu. Soġġett għall-atti leġislattivi speċifiċi proposti mill-Kummissjoni u adottati mill-Parlament Ewropew u mill-Kunsill, il-Kumitat tat-Titoli għandu jaħdem ukoll bħala kumitat regolatorju skond id-Deċiżjoni ta' l-1999 dwar il-komitoloġija sabiex jassisti lill-Kummissjoni meta tieħu deċiżjonijiet dwar miżuri implimentattivi permezz ta' l-Artikolu 202 tat-Trattat tal-KE,IDDEĊIDIET KIF ĠEJ:L-Artikolu 1Kumitat dwar il-garanziji fil-Komunità, imsejjaħ "il-Kumitat tat-Titoli Ewropej" (minn hawn 'il quddiem imsejjaħ bħala "il-Kumitat"), huwa b'dan stabbilit.L-Artikolu 2Ir-rwol tal-Kumitat għandu jkun dak li jagħti parir lill-Kummissjoni dwar materji ta' strateġija kif ukoll dwar abbozzi ta' proposti leġislattivi li l-Kummissjoni tista' tadotta fil-qasam tat-TitoliL-Artikolu 3Il-Kumitat għandu jkun magħmul minn rappreżentanti ta' l-Istati Membri u għandu jkun ippresedut minn rappreżentant tal-Kummissjoni.Il-president tal-Kumitat tar-Regolaturi tat-Titoli Ewropej stabbilit bid-Deċiżjoni tal-Kummissjoni 2001/527/KE [2] għandu jipparteċipa fil-laqgħat tal-Kumitat bħala osservatur.Il-Kumitat jista' jistieden esperti u osservaturi sabiex jattendu għal-laqgħat.L-Artikolu 4Il-Kumitat jista' jistabbilixxi gruppi ta' ħidma.L-Artikolu 5Il-Kumitat għandu jadotta r-regoli tal-proċedura tiegħu.Is-segretarjat tal-Kumitat għandu jkun provdut mill-Kummissjoni.L-Artikolu 6Il-Kumitat għandu jibda x-xogħol tiegħu nhar is-7 ta' Ġunju 2001.Magħmula fi Brussel, fis-6 ta' Ġunju 2001.Għall-KummissjoniFrederik BolkesteinMembru tal-Kummissjoni[1] COM(1999) 232 finali.[2] ĠU L 191, tat-13.7.2001, p.43.--------------------------------------------------


title: Deċiżjoni tal-Kunsill 2008/839/ĠAI ta’ l- 24 ta’ Ottubru 2008 dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II)

text:
                  8.11.2008

                  MT

                  Il-Ġurnal Uffiċjali ta’ l-Unjoni Ewropea

                  L 299/43

            DEĊIŻJONI TAL-KUNSILL 2008/839/ĠAI
      ta’ l-24 ta’ Ottubru 2008
      dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II)
      IL-KUNSILL TAL-UNJONI EWROPEA,
      Wara li kkunsidra t-Trattat dwar l-Unjoni Ewropea, u b’mod partikolari l-Artikoli 30 (1)(a) u (b), 31 (1)(a) u (b) u 34(2)(c) tiegħu,
      Wara li kkunsidra l-proposta mill-Kummissjoni,
      Wara li kkunsidra l-opinjoni tal-Parlament Ewropew (1),
      Billi:

                  (1)

                  Is-Sistema ta’ Informazzjoni ta’ Schengen (SIS), stabbilita skond id-dispożizzjonijiet tat-Titolu IV tal-Konvenzjoni tad-19 ta’ Ġunju 1990 li timplimenta l-Ftehim ta’ Schengen tal-14 ta’ Ġunju 1985 bejn il-Gvernijiet tal-Istati tal-Unjoni Ekonomika tal-Benelux, ir-Repubblika Federali tal-Ġermanja u r-Repubblika Franċiża dwar l-abolizzjoni gradwali tal-kontrolli fil-fruntieri komuni tagħhom (2) (il-Konvenzjoni ta’ Schengen), u l-iżvilupp sussegwenti tagħha, is-SIS 1+, jikkostitwixxu għodda essenzjali għall-applikazzjoni tad-dispożizzjonijiet tal-acquis ta’ Schengen, kif dawn ġew integrati fil-qafas tal-Unjoni Ewropea.

                  (2)

                  L-iżvilupp tas-Sistema ta’ Informazzjoni ta’ Schengen tat-tieni ġenerazzjoni (SIS II) ġie fdat lill-Kummissjoni skond ir-Regolament tal-Kunsill (KE) Nru 2424/2001 (3) u d-Deċiżjoni tal-Kunsill 2001/886/ĠAI (4). Dawk l-istrumenti jiskadu fil-31 ta’ Diċembru 2008. Din id-Deċiżjoni għandha għalhekk tissupplimentahom sa data li għandha tiġi stabbilita mill-Kunsill li jaġixxi skond id-Deċiżjoni tal-Kunsill 2007/533/ĠAI tat-12 ta’ Ġunju 2007 dwar l-istabbiliment, it-tħaddim u l-użu tas-sistema ta’ informazzjoni ta’ Schengen tat-tieni Ġenerazzjoni (SIS II) (5).

                  (3)

                  Is-SIS II ġiet stabbilita bir-Regolament (KE) Nru 1987/2006 tal-Parlament Ewropew u tal-Kunsill tal-20 ta’ Diċembru 2006 dwar l-istabbiliment, it-tħaddim u l-użu tas-sistema ta’ informazzjoni ta’ Schengen tat-tieni Ġenerazzjoni (SIS II) (6) u bid-Deċiżjoni tal-Kunsill 2007/533/ĠAI. Din id-Deċiżjoni għandha tkun mingħajr preġudizzju għad-dispożizzjonijiet ta’ dawk l-atti.

                  (4)

                  Ċerti testijiet tas-SIS II huma previsti fir-Regolament tal-Kunsill (KE) Nru 189/2008 (7) u fid-Deċiżjoni tal-Kunsill 2008/173/KE (8).

                  (5)

                  L-iżvilupp tas-SIS II għandu jitkompla u għandu jiġi ffinalizzat fil-qafas tal-iskeda globali tas-SIS II approvata mill-Kunsill fis-6 ta’ Ġunju 2008.

                  (6)

                  Għandu jitwettaq test komprensiv tas-SIS II b’kooperazzjoni sħiħa bejn l-Istati Membri u l-Kummissjoni, skond id-dispożizzjonijiet ta’ din id-Deċiżjoni. Malajr kemm jista’ jkun wara li jkun tlesta, it-test għandu jiġi vvalidat kif previst fir-Regolament (KE) Nru 1987/2006 u d-Deċiżjoni 2007/533/ĠAI.

                  (7)

                  L-Istati Membri għandhom iwettqu test dwar l-iskambju ta’ informazzjoni supplementari.

                  (8)

                  Fir-rigward tas-SIS 1+, il-Konvenzjoni ta’ Schengen tipprevedi funzjoni ta’ appoġġ tekniku (C.SIS). Fir-rigward tas-SIS II, ir-Regolament (KE) Nru 1987/2006 u d-Deċiżjoni 2007/533/ĠAI jipprevedu SIS II Ċentrali magħmula minn funzjoni ta’ appoġġ tekniku u minn interfaċċja nazzjonali uniformi (NI-SIS). Il-funzjoni ta’ appoġġ tekniku tas-SIS II Ċentrali għandha tkun ibbażata fi Strasburgu (Franza) u l-unità ta’ riżerva f’St. Johann im Pongau (l-Awstrija).

                  (9)

                  Sabiex jiġu ġestiti aħjar id-diffikultajiet potenzjali li jinħolqu bil-migrazzjoni mis-SIS 1+ għas-SIS II, għandha tiġi stabbilita u ttestjata arkitettura interim għall-migrazzjoni għas-Sistema ta’ Informazzjoni ta’ Schengen. L-arkitettura interim għall-migrazzjoni m’għandu jkollha l-ebda impatt fuq id-disponibbiltà operattiva tas-SIS 1+. Konvertitur għandu jkun ipprovdut mill-Kummissjoni.

                  (10)

                  L-Istat Membru li joħroġ allert għandu jkun responsabbli sabiex jiżgura li d-data li tiddaħħal fis-Sistema ta’ Informazzjoni ta’ Schengen tkun preċiża, aġġornata u legali.

                  (11)

                  Il-Kummissjoni għandha tibqa’ responsabbli għas-SIS II Ċentrali u għall-infrastruttura tal-komunikazzjoni tagħha. Din ir-responsabbiltà tinkludi l-manutenzjoni u l-kontinwazzjoni tal-iżvilupp tas-SIS II u l-infrastruttura tal-komunikazzjoni tagħha, inkluż f’kull ħin il-korrezzjoni tal-iżbalji. Il-Kummissjoni għandha tipprovdi l-koordinazzjoni u l-appoġġ għall-attivitajiet konġunti. Il-Kummissjoni għandha tipprovdi, b’mod partikolari, l-appoġġ tekniku u operattiv meħtieġ għall-Istati Membri fil-livell tas-SIS II Ċentrali inkluż id-disponibbiltà ta’ helpdesk.

                  (12)

                  L-Istati Membri huma u għandhom jibqgħu responsabbli għall-iżvilupp u l-manutenzjoni tas-sistemi nazzjonali tagħhom (N.SIS II).

                  (13)

                  Franza għandha tibqa’ responsabbli għall-funzjoni ta’ appoġġ tekniku tas-SIS 1+, kif inhu previst espressament fil-Konvenzjoni ta’ Schengen.

                  (14)

                  Ir-rappreżentanti tal-Istati Membri li jipparteċipaw fis-SIS 1+ għandhom jikkoordinaw l-azzjonijiet tagħhom fil-qafas tal-Kunsill. Huwa meħtieġ li jiġi stabbilit qafas għal dik l-azzjoni organizzattiva.

                  (15)

                  Il-Kummissjoni għandu jkollha l-poter li tikkuntratta lil partijiet terzi, inklużi korpi pubbliċi nazzjonali, il-kompiti li jiġu mogħtija lilha permezz ta’ dan ir-Regolament u l-kompiti relatati mal-implimentazzjoni tal-baġit, skond ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (9).
                  Tali kuntratti għandhom jirrispettaw ir-regoli tal-protezzjoni tad-data u s-sigurtà tad-data u jieħdu f’konsiderazzjoni r-rwol tal-awtoritajiet tal-protezzjoni tad-data rilevanti applikabbli għas-SIS, b’mod partikolari d-dispożizzjonijiet tal-Konvenzjoni ta’ Schengen u ta’ din id-Deċiżjoni.

                  (16)

                  Ir-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ individwi fir-rigward tal-ipproċessar ta’ data personali mill-istituzzjonijiet u l-korpi tal-Komunità u dwar il-moviment liberu ta’ dik id-data
                      (10) japplika għall-ipproċessar tad-data personali mill-Kummissjoni.

                  (17)

                  Il-Kontrollur Ewropew għall-Protezzjoni tad-Data, maħtur skond id-Deċiżjoni 2004/55/KE tal-Parlament Ewropew u tal-Kunsill tat-22 ta’ Diċembru 2003 li taħtar il-korp indipendenti ta’ superviżjoni previst fl-Artikolu 286 tat-Trattat KE (11), huwa kompetenti li jissorvelja l-attivitajiet tal-istituzzjonijiet u l-korpi Komunitarji fir-rigward tal-ipproċessar tad-data personali. Il-Konvenzjoni ta’ Schengen fiha dispożizzjonijiet speċifiċi dwar il-protezzjoni u s-sigurtà tad-data personali. L-Artikolu 118 tal-Konvenzjoni ta’ Schengen fih dispożizzjonijiet speċifiċi dwar is-sigurtà tad-data personali.

                  (18)

                  Billi l-għanijiet li tiġi stabbilita arkitettura interim għall-migrazzjoni u l-migrazzjoni tad-data mis-SIS 1+ għas-SIS II, ma jkunux jistgħu jintlaħqu sew mill-Istati Membri u, għaldaqstant jistgħu minħabba fl-iskala tad-daqs jew fl-effetti tal-azzjoni, jiġu milħuqa aħjar fil-livell Komunitarju, huwa meqjus li l-adozzjoni tal-miżura preżenti hija f’konformità mal-prinċipju tas-sussidjarjetà, kif stabbilit fl-Artikolu 5 tat-Trattat li jistabbilixxi l-Komunità Ewropea u msemmi fl-Artikolu 2 tat-Trattat dwar l-Unjoni Ewropea. Skond il-prinċipju tal-proporzjonalità, din id-Deċiżjoni ma teċċedix dak li hu neċessarju biex jintlaħqu dawk l-għanijiet.

                  (19)

                  Din id-Deċiżjoni tirrispetta d-drittijiet fundamentali u tosserva l-prinċipji rikonoxxuti b’mod partikolari mill-Karta tad-Drittijiet Fundamentali tal-Unjoni Ewropea.

                  (20)

                  Il-Konvenzjoni ta’ Schengen għandha tiġi emendata sabiex tippermetti l-integrazzjoni tas-SIS 1+ fl-arkitettura interim għall-migrazzjoni.

                  (21)

                  Ir-Renju Unit qiegħed jieħu sehem f’din id-Deċiżjoni, skond l-Artikolu 5 tal-Protokoll li jintegra l-acquis ta’ Schengen fil-qafas tal-Unjoni Ewropea, anness mat-Trattat dwar l-Unjoni Ewropea u mat-Trattat li Jistabbilixxi l-Komunità Ewropea, u l-Artikolu 8(2) tad-Deċiżjoni tal-Kunsill Nru 2000/365/KE tad-29 ta’ Mejju 2000 dwar it-talba tar-Renju Unit tal-Gran Brittanja u l-Irlanda ta’ Fuq biex jieħdu parti f’xi dispożizzjonijiet tal-acquis ta’ Schengen (12).

                  (22)

                  L-Irlanda qiegħda tieħu sehem f’din id-Deċiżjoni skond l-Artikolu 5 tal-Protokoll li jintegra l-acquis ta’ Schengen fil-qafas tal-Unjoni Ewropea anness mat-Trattat dwar l-Unjoni Ewropea u mat-Trattat li Jistabbilixxi l-Komunità Ewropea, u l-Artikolu 6(2) tad-Deċiżjoni tal-Kunsill 2002/192/KE tat-28 ta’ Frar 2002 rigward it-talba tal-Irlanda biex tieħu sehem f’xi dispożizzjonijiet tal-acquis ta’ Schengen (13).

                  (23)

                  Din id-Deċiżjoni hija mingħajr preġudizzju għall-arranġamenti dwar il-parteċipazzjoni parzjali tar-Renju Unit u tal-Irlanda fl-acquis ta’ Schengen, kif determinati mid-Deċiżjonijiet tal-Kunsill 2000/365/KE u 2002/192/KE rispettivament.

                  (24)

                  Fir-rigward tal-Islanda u n-Norveġja, din id-Deċiżjoni tikkostitwixxi żvilupp fid-dispożizzjonijiet tal-acquis ta’ Schengen fis-sens tal-Ftehim konkluż mill-Kunsill tal-Unjoni Ewropea u r-Repubblika tal-Islanda u r-Renju tan-Norveġja dwar l-assoċjazzjoni ta’ dawk iż-żewġ Stati fl-implimentazzjoni, fl-applikazzjoni u fl-iżvilupp tal-acquis ta’ Schengen (14), li jaqgħu fil-qasam imsemmi fl-Artikolu 1, il-punt G tad-Deċiżjoni tal-Kunsill 1999/437/KE (15) dwar ċerti arranġamenti għall-applikazzjoni ta’ dak il-Ftehim.

                  (25)

                  Fir-rigward tal-Isvizzera, din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen fis-sens tal-Ftehim konkluż bejn l-Unjoni Ewropea, il-Komunità Ewropea u l-Konfederazzjoni Svizzera dwar l-assoċjazzjoni tal-Konfederazzjoni Svizzera fl-implimentazzjoni, fl-applikazzjoni u fl-iżvilupp tal-acquis ta’ Schengen (16), li jaqgħu fil-qasam imsemmi fl-Artikolu 1, il-punt G tad-Deċiżjoni 1999/437/KE li jinqara flimkien mal-Artikolu 3 tad-Deċiżjoni tal-Kunsill 2008/149/ĠAI (17) dwar il-konklużjoni ta’ dak il-Ftehim f’isem l-Unjoni Ewropea.

                  (26)

                  Fir-rigward ta’ Liechtenstein, din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen fis-sens tal-Protokoll iffirmat bejn l-Unjoni Ewropea, il-Komunità Ewropea, il-Konfederazzjoni Svizzera u l-Prinċipat ta’ Liechtenstein dwar l-adeżjoni tal-Prinċipat ta’ Liechtenstein għall-Ftehim konkluż bejn l-Unjoni Ewropea, il-Komunità Ewropea u l-Konfederazzjoni Svizzera dwar l-assoċjazzjoni tal-Konfederazzjoni Svizzera fl-implimentazzjoni, fl-applikazzjoni u fl-iżvilupp tal-acquis ta’ Schengen, li jaqgħu fil-qasam imsemmi fl-Artikolu 1, il-punt G tad-Deċiżjoni 1999/437/KE li jinqara flimkien mal-Artikolu 3 tad-Deċiżjoni tal-Kunsill 2008/262/KE tat-28 ta’ Frar 2008 dwar l-iffirmar, f’isem l-Unjoni Ewropea, u dwar l-applikazzjoni proviżorja ta’ ċerti dispożizzjonijiet tal-Protokoll bejn l-Unjoni Ewropea, il-Komunità Ewropea, il-Konfederazzjoni Svizzera u l-Prinċipat ta’ Liechtenstein dwar l-adeżjoni tal-Prinċipat tal-Liechtenstein mal-Ftehim bejn l-Unjoni Ewropea, il-Komunità Ewropea u l-Konfederazzjoni Svizzera dwar l-assoċjazzjoni tal-Konfederazzjoni Svizzera mal-implimentazzjoni, l-applikazzjoni u l-iżvilupp tal-acquis ta’ Schengen (18),

            ADOTTA DIN ID-DEĊIŻJONI:
      Artikolu 1
      Għan ġenerali
      1.   Is-Sistema ta’ Informazzjoni ta’ Schengen (SIS 1+) stabbilita skond id-dispożizzjonijiet tat-Titolu IV tal-Konvenzjoni ta’ Schengen, għandha tiġi sostitwita b’sistema ġdida, is-Sistema ta’ Informazzjoni ta’ Schengen II (SIS II), li l-istabbiliment, it-tħaddim u l-użu tagħha huma rregolati bid-Deċiżjoni 2007/533/ĠAI.
      2.   Skond il-proċeduri u t-tqassim tal-kompiti stabbiliti f’din id-Deċiżjoni, is-SIS II għandha tiġi żviluppata mill-Kummissjoni u l-Istati Membri bħala sistema integrata unika u għandha titħejja għat-tħaddim.
      Artikolu 2
      Definizzjonijiet
      Għall-finijiet ta’ din id-Deċiżjoni, għandhom japplikaw id-definizzjonijiet li ġejjin:

                  (a)

                  “SIS II Ċentrali” tfisser il-funzjoni ta’ appoġġ tekniku tas-SIS II li fiha bażi tad-data, il-“bażi tad-data tas-SIS II”, u interfaċċja nazzjonali uniformi (NI-SIS);

                  (b)

                  “C.SIS” tfisser il-funzjoni ta’ appoġġ tekniku tas-SIS 1+, li fiha l-bażi tad-data ta’ referenza għas-SIS 1+ u l-interfaċċja nazzjonali uniformi (N.COM);

                  (c)

                  “N.SIS” tfisser is-sistema nazzjonali tas-SIS 1+, li tikkonsisti fis-sistemi ta’ data nazzjonali li jikkomunikaw mas-C.SIS;

                  (d)

                  “N.SIS II” tfisser is-sistema nazzjonali tas-SIS II, li tikkonsisti fis-sistemi ta’ data nazzjonali li jikkomunikaw mas-SIS II Ċentrali;

                  (e)

                  “konvertitur” tfisser għodda teknika li tippermetti komunikazzjoni konsistenti u affidabbli bejn is-C.SIS u s-SIS II Ċentrali, li tiżgura l-funzjonalitajiet previsti fl-Artikolu 10(3);

                  (f)

                  “test komprensiv” tfisser it-test imsemmi fl-Artikolu 71(3)(c) tad-Deċiżjoni 2007/533/ĠAI;

                  (g)

                  “test dwar informazzjoni supplimentari” tfisser testijiet funzjonali bejn l-Uffiċċji SIRENE.

            Artikolu 3
      Suġġett u kamp ta’ applikazzjoni
      Din id-Deċiżjoni tiddefinixxi l-kompiti u r-responsabbiltajiet tal-Kummissjoni u tal-Istati Membri li qed jipparteċipaw fis-SIS 1+ fir-rigward tal-kompiti li ġejjin:

                  (a)

                  il-manutenzjoni u l-kontinwazzjoni tal-iżvilupp tas-SIS II;

                  (b)

                  test komprensiv tas-SIS II;

                  (ċ)

                  test dwar informazzjoni supplimentari;

                  (d)

                  il-kontinwazzjoni tal-iżvilupp u l-ittestjar ta’ konvertitur;

                  (e)

                  l-istabbiliment u l-ittestjar ta’ arkitettura ta’ migrazzjoni proviżorja;

                  (f)

                  il-migrazzjoni mis-SIS 1+ għas-SIS II.

            Artikolu 4
      Komponenti tekniċi tal-arkitettura għall-migrazzjoni
      Sabiex tiġi żgurata l-migrazzjoni mis-SIS 1+ għas-SIS II, huma meħtieġa l-komponenti li ġejjin:

                  (a)

                  is-C.SIS u l-konnessjoni mal-konvertitur;

                  (b)

                  l-infrastruttura tal-komunikazzjoni għas-SIS 1+ li tippermetti lis-C.SIS tikkomunika mal-N.SIS;

                  (c)

                  l-N.SIS II;

                  (d)

                  is-SIS II Ċentrali, l-NI-SIS u l-infrastruttura tal-komunikazzjoni għas-SIS II li tippermetti lis-SIS II Ċentrali tikkomunika mal-N.SIS II u l-konvertitur;

                  (e)

                  l-N.SIS II;

                  (f)

                  il-konvertitur.

            Artikolu 5
      Responsabbiltajiet prinċipali fl-iżvilupp tas-SIS II
      1.   Il-Kummissjoni għandha tkompli tiżviluppa s-SIS II Ċentrali, l-infrastruttura tal-komunikazzjoni u l-konvertitur.
      2.   Franza għandha tagħmel disponibbli u topera s-C.SIS f’konformità mad-dispożizzjonijiet tal-Konvenzjoni ta’ Schengen.
      3.   L-Istati Membri għandhom ikomplu jiżviluppaw l-N-SIS II.
      4.   L-Istati Membri li qed jipparteċipaw fis-SIS 1+ għandhom iżommu l-N.SIS f’konformità mad-dispożizzjonijiet tal-Konvenzjoni ta’ Schengen.
      5.   L-Istati Membri li qed jipparteċipaw fis-SIS 1+ għandhom jagħmlu disponibbli u joperaw l-infrastruttura tal-komunikazzjoni għas-SIS 1+.
      6.   Il-Kummissjoni għandha tikkoordina l-attivitajiet u tipprovdi l-appoġġ meħtieġ għall-implimentazzjoni tal-kompiti u r-responsabbiltajiet imsemmijin fil-paragrafi 1 sa 3.
      Artikolu 6
      Kontinwazzjoni tal-iżvilupp
      Il-miżuri meħtieġa biex jitkompla l-iżvilupp tas-SIS II kif imsemmi fl-Artikolu 5(1), b’mod partikolari l-miżuri meħtieġa għall-korrezzjoni tal-iżbalji, għandhom jiġu adottati skond il-proċedura definita fl-Artikolu 17(2).
      Il-miżuri meħtieġa biex jitkompla l-iżvilupp tas-SIS II kif imsemmi fl-Artikolu 5(3), safejn jikkonċerna l-interfaċċja nazzjonali uniformi filwaqt li tkun żgurata l-kompatibbiltà tal-N.SIS II mas-SIS II Ċentrali, għandhom jiġu adottati skond il-proċedura definita fl-Artikolu 17(2).
      Artikolu 7
      Attivitajiet prinċipali
      1.   Il-Kummissjoni flimkien mal-Istati Membri li qed jipparteċipaw fis-SIS 1+ għandhom iwettqu test komprensiv.
      2.   Għandha tiġi stabbilita arkitettura interim għall-migrazzjoni tas-SIS u għandu jitwettaq test ta’ dik l-arkitettura mill-Kummissjoni u l-Istati Membri li qed jipparteċipaw fis-SIS 1+.
      3.   Il-Kummissjoni u l-Istati Membri li qed jipparteċipaw fis-SIS 1+ għandhom iwettqu l-migrazzjoni mis-SIS 1+ għas-SIS II.
      4.   L-Istati Membri li qed jipparteċipaw fis-SIS 1+ għandhom iwettqu test dwar l-iskambju tal-informazzjoni supplimentari.
      5.   Il-Kummissjoni għandha tipprovdi l-appoġġ meħtieġ fil-livell tas-SIS II Ċentrali għall-attivitajiet fil-paragrafi 1 sa 4.
      6.   L-attivitajiet fil-paragrafi 1 sa 3 għandhom jiġu kkoordinati mill-Kummissjoni u l-Istati Membri li qed jipparteċipaw fis-SIS 1+ li jaġixxu fi ħdan il-Kunsill.
      Artikolu 8
      Test Komprensiv
      1.   It-test komprensiv m’għandux jibda qabel ma l-Kummissjoni tkun iddikjarat li hija tqis il-livell ta’ suċċess tat-testijiet imsemmijin fl-Artikolu 1 tad-Deċiżjoni 2008/173/ĠAI bħala suffiċjenti biex jinbeda tali test.
      2.   Għandu jitwettaq test komprensiv bl-għan li jiġu kkonfermati, b’mod partikolari, l-ikkompletar mill-Kummissjoni u mill-Istati Membri li qed jipparteċipaw fis-SIS 1+ tal-arranġamenti tekniċi meħtieġa sabiex tkun ipproċessata d-data tas-SIS II u t-turija li l-livell ta’ prestazzjoni tas-SIS II huwa mill-anqas l-istess bħal dak miksub mis-SIS 1+.
      3.   It-test komprensiv għandu jitwettaq mill-Istati Membri li qed jipparteċipaw fis-SIS 1+ għall-N.SIS II u mill-Kummissjoni għas-SIS II Ċentrali.
      4.   It-test komprensiv għandu jsegwi skeda dettaljata definita mill-Istati Membri li qed jipparteċipaw fis-SIS 1+ li jaġixxu fi ħdan il-Kunsill f’kooperazzjoni mal-Kummissjoni.
      5.   It-test komprensiv għandu jkun ibbażat fuq l-ispeċifikazzjonijiet tekniċi definiti mill-Istati Membri li qed jipparteċipaw fis-SIS 1+ li jaġixxu fi ħdan il-Kunsill f’kooperazzjoni mal-Kummissjoni.
      6.   Il-Kummissjoni u l-Istati Membri li qed jipparteċipaw fis-SIS 1+ u li jaġixxu fi ħdan il-Kunsill għandhom jiddefinixxu l-kriterji biex jiġi determinat jekk l-arranġamenti tekniċi meħtieġa għall-ipproċessar tad-data tas-SIS II humiex kompluti u jekk il-livell ta’ prestazzjoni tas-SIS II huwiex mill-anqas ekwivalenti għal dak miksub mis-SIS 1+.
      7.   Ir-riżultati tat-test għandhom jiġu analizzati permezz tal-kriterji msemmijin fil-paragrafu 6,mill-Istati Membri li qed jipparteċipaw fis-SIS 1+ li jaġixxu fi ħ dan il-Kunsill u l-Kummissjoni. Ir-riżultati tat-test għandhom jiġu vvalidati skond l-Artikolu 71(3)(c) tad-Deċiżjoni 2007/533/ĠAI.
      8.   L-Istati Membri li mhux qed jipparteċipaw fis-SIS 1+ jistgħu jipparteċipaw fit-test komprensiv. Ir-riżultati tagħhom m’għandhomx jaffettwaw il-validazzjoni ġenerali tat-test.
      Artikolu 9
      Test dwar informazzjoni supplimentari
      1.   L-Istati Membri li qed jipparteċipaw fis-SIS 1+ għandhom iwettqu testijiet funzjonali tas-SIRENE.
      2.   Il-Kummissjoni għandha tagħmel disponibbli s-SIS II Ċentrali u l-infrastruttura tal-komunikazzjoni tagħha matul it-twettiq tat-test dwar l-informazzjoni supplimentari.
      3.   It-test dwar l-informazzjoni supplimentari għandu jsegwi skeda dettaljata definita mill-Istati Membri li qed jipparteċipaw fis-SIS 1+ li jaġixxu fi ħdan il-Kunsill.
      4.   It-test dwar l-informazzjoni supplimentari għandu jkun ibbażat fuq l-ispeċifikazzjonijiet tekniċi definiti mill-Istati Membri li qed jipparteċipaw fis-SIS 1+ li jaġixxu fi ħdan il-Kunsill.
      5.   Ir-riżultati tat-test għandhom jiġu analizzati mill-Istati Membri li qed jipparteċipaw fis-SIS 1+ li jaġixxu fi ħdan il-Kunsill.
      6.   L-Istati Membri li mhux qed jipparteċipaw fis-SIS 1+ jistgħu jipparteċipaw fit-test dwar l-informazzjoni supplimentari. Ir-riżultati tagħhom m’għandhomx jaffettwaw il-validazzjoni ġenerali tat-test.
      Artikolu 10
      Arkitettura interim għall-migrazzjoni
      1.   Għandha tiġi stabbilita arkitettura interim għall-migrazzjoni tas-SIS. Il-konvertitur jgħaqqad is-SIS II Ċentrali u s-C.SIS għal perijodu transitorju. L-N.SIS huma magħqudin mas-C.SIS, l-N.SIS II mas-SIS II Ċentrali.
      2.   Il-Kummissjoni għandha tipprovdi konvertitur, is-SIS II Ċentrali u l-infrastruttura tal-komunikazzjoni tagħha bħala parti mill-arkitettura interim għall-migrazzjoni tas-SIS.
      3.   Il-konvertitur għandu jaqleb id-data f’żewġ direzzjonijiet bejn is-C.SIS u s-SIS II Ċentrali u jżomm is-C.SIS u s-SIS II Ċentrali sinkronizzati.
      4.   Il-Kummissjoni għandha tittestja l-komunikazzjoni bejn is-SIS II Ċentrali u l-konvertitur.
      5.   Franza għandha tittestja l-komunikazzjoni bejn is-C.SIS u l-konvertitur.
      6.   Il-Kummissjoni u Franza għandhom jittestjaw il-komunikazzjoni bejn is-SIS II Ċentrali u s-C.SIS permezz tal-konvertitur.
      7.   Franza, flimkien mal-Kummissjoni, għandha tqabbad is-C.SIS mas-SIS II Ċentrali permezz tal-konvertitur.
      8.   Il-Kummissjoni, flimkien ma’ Franza u l-Istati Membri l-oħrajn li qed jipparteċipaw fis-SIS 1+, għandhom jittestjaw l-arkitettura interim għall-migrazzjoni tas-SIS sħiħa skond pjan ta’ ttestjar ipprovdut mill-Kummissjoni.
      9.   Jekk ikun meħtieġ, Franza għandha tagħmel disponibbli d-data għall-finijiet tal-ittestjar.
      Artikolu 11
      Migrazzjoni mis-SIS 1+ għas-SIS II
      1.   Għall-migrazzjoni mis-C.SIS għas-SIS II Ċentrali, Franza għandha tagħmel disponibbli l-bażi tad-data tas-SIS 1+ u l-Kummissjoni għandha tintroduċi l-bażi tad-data tas-SIS 1+ fis-SIS II Ċentrali.
      2.   L-Istati Membri li qed jipparteċipaw fis-SIS 1+ għandhom jimigraw mill-N.SIS għall-N.SIS II billi jużaw l-arkitettura interim għall-migrazzjoni, bl-appoġġ ta’ Franza u tal-Kummissjoni, sa mhux aktar tard mit-30 ta’ Settembru 2009. Jekk ikun meħtieġ, din id-data tista’ tinbidel skond il-proċedura definita fl-Artikolu 17(2).
      3.   Il-migrazzjoni tas-sistema nazzjonali mis-SIS 1+ għas-SIS II tikkonsisti fl-illowdjar tad-data tal-N.SIS II, meta dik l-N.SIS II għandu jkun fiha fajl tad-data, il-kopja nazzjonali, li tinkludi kopja kompluta jew parzjali tal-bażi tad-data tas-SIS II, segwita minn konverżjoni mill-N.SIS għall-N.SIS II għal kull Stat Membru. Il-migrazzjoni għandha ssegwi skeda dettaljata pprovduta mill-Kummissjoni u l-Istati Membri li qed jipparteċipaw fis-SIS 1+ li jaġixxu fi ħdan il-Kunsill.
      4.   Il-Kummissjoni għandha tassisti fil-koordinazzjoni u l-appoġġ tal-attivitajiet komuni matul il-migrazzjoni.
      5.   Il-konverżjoni prevista fil-proċess ta’ migrazzjoni għandha titwettaq wara l-validazzjoni msemmija fl-Artikolu 8(7).
      Artikolu 12
      Qafas legali sostantiv
      Matul il-migrazzjoni, id-dispożizzjonijiet tat-Titolu IV tal-Konvenzjoni ta’ Schengen għandhom jibqgħu japplikaw għas-Sistema ta’ Informazzjoni ta’ Schengen.
      Artikolu 13
      Kooperazzjoni
      1.   L-Istati Membri u l-Kummissjoni għandhom jikkooperaw għat-twettiq tal-attivitajiet kollha koperti b’din id-Deċiżjoni skond ir-responsabbiltajiet rispettivi tagħhom.
      2.   Il-Kummissjoni għandha b’mod partikolari tipprovdi l-appoġġ meħtieġ fil-livell tas-SIS II Ċentrali għall-ittestjar u l-migrazzjoni tal-N.SIS II.
      3.   L-Istati Membri għandhom b’mod partikolari jipprovdu l-appoġġ meħtieġ fil-livell tal-N.SIS II għall-ittestjar tal-infrastruttura interim għall-migrazzjoni.
      Artikolu 14
      Żamma ta’ reġistri fis-SIS II Ċentrali
      1.   Mingħajr preġudizzju għad-dispożizzjonijiet rilevanti tat-Titolu IV tal-Konvenzjoni ta’ Schengen, il-Kummissjoni għandha tiżgura li kull aċċess għal, u kull skambju ta’ data personali fi ħdan is-SIS II Ċentrali jiġu rreġistrati għall-finijiet ta’ verifika dwar jekk it-tfittxija tkunx skond il-liġi jew le, ta’ monitoraġġ tal-legalità tal-ipproċessar tad-data u sabiex ikun żgurat il-funzjonament tajjeb tas-SIS II Ċentrali u tas-sistemi nazzjonali, l-integrità u s-sigurtà tad-data.
      2.   Ir-reġistri għandhom juru, b’mod partikolari, id-data u l-ħin tad-data trasmessa, id-data użata biex isiru t-tfittxijiet, ir-referenza għad-data trasmessa u l-isem tal-awtorità kompetenti responsabbli għall-ipproċessar tad-data.
      3.   Ir-reġistri jistgħu jintużaw biss għall-finijiet imsemmija fil-paragrafu 1 u għandhom jitħassru mhux qabel sena u mhux iktar tard minn tliet snin wara li jkunu nħolqu.
      4.   Ir-reġistri jistgħu jinżammu għal perijodu itwal jekk ikunu meħtieġa għall-proċeduri ta’ monitoraġġ li jkunu diġà bdew.
      5.   L-awtoritajiet kompetenti responsabbli mill-kontroll dwar jekk it-tfittxija tkunx skond il-liġi jew le, mill-monitoraġġ tal-legalità tal-ipproċessar ta’ data, mill-awto-monitoraġġ u biex jiżguraw il-funzjonament tajjeb tas-SIS II Ċentrali, l-integrità u s-sigurtà tad-data, għandu jkollhom aċċess, fil-limiti tal-kompetenzi tagħhom u fuq talba tagħhom, għal dawk ir-reġistri bil-għan li jaqdu l-kompiti tagħhom.
      Artikolu 15
      Spejjeż
      1.   L-ispejjeż li jirriżultaw mill-migrazzjoni, it-test komprensiv, it-test dwar l-informazzjoni supplimentari, il-manutenzjoni u l-miżuri ta’ żvilupp fil-livell tas-SIS II Ċentrali jew li jikkonċernaw l-infrastruttura tal-komunikazzjoni għandhom jitħallsu mill-baġit ġenerali tal-Unjoni Ewropea.
      2.   L-ispejjeż li jirriżultaw mill-migrazzjoni, l-ittestjar, il-manutenzjoni u l-iżvilupp tas-sistemi nazzjonali għandhom jitħallsu minn kull Stat Membru kkonċernat.
      3.   L-ispejjeż li jirriżultaw mill-attivitajiet fil-livell tas-SIS 1+, inklużi l-attivitajiet supplementari ta’ Franza, f’isem l-Istati Membri li qed jipparteċipaw fis-SIS 1+, għandhom jitħallsu skond id-dispożizzjonijiet tal-Artikolu 119 tal-Konvenzjoni ta’ Schengen.
      Artikolu 16
      Emenda tad-dispożizzjonijiet tal-Konvenzjoni ta’ Schengen
      Id-dispożizzjonijiet tal-Konvenzjoni ta’ Schengen huma b’dan emendati kif ġej:

                  1.

                  L-Artikolu li ġej għandu jiddaħħal:
                  “Artikolu 92 A
                  1.   Mid-dħul fis-seħħ tar-Regolament tal-Kunsill (KE) Nru 1104/2008 (*) u tad-Deċiżjoni tal-Kunsill 2008/839/ĠAI (**) u abbażi tad-definizzjonijiet fl-Artikolu 2 ta’ dak ir-Regolament, l-arkitettura teknika tas-Sistema ta’ Informazzjoni ta’ Schengen tista’ tiġi supplimentata bi:

                              (a)

                              sistema ċentrali addizzjonali magħmula minn:

                                          —

                                          funzjoni ta’ appoġġ tekniku (SIS II Ċentrali), li tinsab fi Franza u unità ta’ riżerva tas-SIS II Ċentrali li tinsab fl-Awstrija, li fihom bażi tad-data tas-SIS II u interfaċċja nazzjonali uniformi (NI-SIS);

                                          —

                                          konnessjoni teknika bejn is-C.SIS u s-SIS II Ċentrali permezz tal-konvertitur li tippermetti l-konverżjoni u s-sinkronizzazzjoni tad-data bejn is-C.SIS u s-SIS II Ċentrali;

                              (b)

                              sistema nazzjonali (N.SIS II), li tikkonsisti fis-sistemi ta’ data nazzjonali, li tikkomunika mas-SIS II Ċentrali;

                              (ċ)

                              infrastruttura għall-komunikazzjoni bejn is-SIS II Ċentrali u l-N.SIS II konnessa mal-NI-SIS.

                        2.   SIS II tista’ tissostitwixxi t-taqsima nazzjonali msemmija fl-Artikolu 92 ta’ din il-Konvenzjoni, u f’dak il-każ l-Istati Membri m’għandhomx għalfejn iżommu fajl bid-data nazzjonali.
                  3.   Il-bażi tad-data tas-SIS II Ċentrali għandha tkun disponibbli għall-fini li jitwettqu tfittxijiet awtomatizzati fit-territorju ta’ kull Stat Membru.
                  4.   F’każ li xi Stat Membru jissostitwixxi t-taqsima nazzjonali tiegħu bl-N.SIS II, il-funzjonijiet obbligatorji tal-funzjoni ta’ appoġġ tekniku fir-rigward ta’ dik it-taqsima nazzjonali kif imsemmija fl-Artikolu 92(2) u (3) isiru funzjonijiet obbligatorji fir-rigward tas-SIS II Ċentrali, mingħajr preġudizzju għall-obbligi msemmija fid-Deċiżjoni tal-Kunsill 2008/839/ĠAI u fl-Artikoli 5(1), 10(1), (2) u (3) tar-Regolament tal-Kunsill (KE) Nru 1104/2008.
                  5.   Is-SIS II Ċentrali għandha tipprovdi s-servizzi meħtieġa għad-dħul u l-ipproċessar tad-data tas-SIS, l-aġġornament on-line tal-kopji nazzjonali tal-N-SIS II, is-sinkronizzazzjoni ta’ u l-konsistenza bejn il-kopji nazzjonali tal-N.SIS II u l-bażi tad-data tas-SIS II Ċentrali u għandha tipprovdi l-operazzjonijiet għall-inizjalizzazzjoni u r-restawrazzjoni tal-kopji nazzjonali tal-N.SIS II.
                  6.   Franza, li hija responsabbli għall-funzjoni ta’ appoġġ tekniku, l-Istati Membri l-oħrajn u l-Kummissjoni għandhom jikkooperaw sabiex jiżguraw li tfittxija fil-fajls tad-data tal-N.SIS II jew fil-bażi tad-data tas-SIS II tipproduċi riżultat ekwivalenti għal dak ta’ tfittxija fil-fajl tad-data tat-taqsimiet nazzjonali msemmijin fl-Artikolu 92(2).

                     (*)  ĠU L 299, 8.11.2008, p. 1."

                     (**)  ĠU L 299, 8.11.2008, p. 43.”"

                  2.

                  Fl-Artikolu 119 l-ewwel paragrafu, l-ewwel sentenza, għandha tiġi sostitwita b’dan li ġej:
                  “L-ispejjeż tal-installazzjoni u t-tħaddim tal-funzjoni ta’ appoġġ tekniku msemmija fl-Artikolu 92(3), inklużi l-ispejjeż tal-linji li jikkollegaw it-taqsimiet nazzjonali tas-Sistema ta’ Informazzjoni ta’ Schengen mal-funzjoni ta’ appoġġ tekniku, u tal-attivitajiet imwettqa flimkien mal-kompiti mogħtija lil Franza fl-applikazzjoni tad-Deċiżjoni tal-Kunsill 2008/839/ĠAI u r-Regolament tal-Kunsill (KE) Nru 1104/2008 għandhom jitħallsu b’mod konġunt mill-Istati Membri.”

                  3.

                  Fl-Artikolu 119, it-tieni paragrafu għandu jiġi sostitwit b’dan li ġej:
                  “L-ispejjeż tal-installazzjoni u t-tħaddim tat-taqsima nazzjonali tas-Sistema ta’ Informazzjoni ta’ Schengen u tal-kompiti kkonferiti lis-sistemi nazzjonali skond id-Deċiżjoni tal-Kunsill 2008/839/ĠAI u r-Regolament tal-Kunsill (KE) Nru 1104/2008 għandhom jitħallsu minn kull Stat Membru individwalment.”

            Artikolu 17
      Kumitat
      1.   Il-Kummissjoni għandha tkun assistita mill-Kumitat stabbilit bl-Artikolu 67(1) tad-Deċiżjoni 2007/533/ĠAI.
      2.   Fejn issir referenza għal dan il-paragrafu, għandha tapplika l-proċedura stabbilita fl-Artikolu 67 tad-Deċiżjoni 2007/533/ĠAI.
      Artikolu 18
      Rappurtar
      Il-Kummissjoni għandha tippreżenta sal-aħħar ta’ kull perijodu ta’ sitt xhur, u għall-ewwel darba sal-aħħar tal-ewwel perijodu ta’ sitt xhur tal-2009, rapport ta’ progress lill-Parlament Ewropew u lill-Kunsill dwar l-iżvilupp tas-SIS II u l-migrazzjoni mis-SIS 1+ għas-SIS II.
      Artikolu 19
      Dħul fis-seħħ u applikabbiltà
      Din id-Deċiżjoni għandha tidħol fis-seħħ fit-tielet jum wara dak tal-pubblikazzjoni tagħha fil-Ġurnal Uffiċjali tal-Unjoni Ewropea. Hija għandha tiskadi f’data li trid tiġi stabbilita mill-Kunsill, li jaġixxi skond l-Artikolu 71(2) tad-Deċiżjoni 2007/533/ĠAI, u fi kwalunkwe każ mhux aktar tard mit-30 ta’ Ġunju 2010.

         Magħmula fil-Lussemburgu, 24 ta’ Ottubru 2008.

               Għall-Kunsill

               Il-President

            M. ALLIOT-MARIE

         (1)  L-Opinjoni tal-24 ta’ Settembru 2008, għadha ma ġietx ippubblikata fil-Ġurnal Uffiċjali.

         (2)  ĠU L 239, 22.9.2000, p. 19.

         (3)  ĠU L 328, 13.12.2001, p. 4.

         (4)  ĠU L 328, 13.12.2001, p. 1.

         (5)  ĠU L 205, 7.8.2007, p. 63.

         (6)  ĠU L 381, 28.12.2006, p. 4.

         (7)  ĠU L 57, 1.3.2008, p. 1.

         (8)  ĠU L 57, 1.3.2008, p. 14.

         (9)  ĠU L 248, 16.9.2002, p. 1.

         (10)  ĠU L 8, 12.1.2001, p. 1.

         (11)  ĠU L 12, 17.1.2004, p. 47.

         (12)  ĠU L 131, 1.6.2000, p. 43.

         (13)  ĠU L 64, 7.3.2002, p. 20.

         (14)  ĠU L 176, 10.7.1999, p. 36.

         (15)  ĠU L 176, 10.7.1999, p. 31.

         (16)  ĠU L 53, 27.2.2008, p. 52.

         (17)  ĠU L 53, 27.2.2008, p. 50.

         (18)  ĠU L 83, 26.3.2008, p. 5.


title: Deċiżjoni ta’ Implimentazzjoni tal-Kummissjoni tal- 1 ta’ Lulju 2011 dwar finanzjament għas-sena 2011 ta' attivitajiet fil-qasam veterinarju relatati mal-politika ta' informazzjoni, l-appoġġ lill-organizzazzjonijiet internazzjonali, in-notifika tal-mard u l-kompjuterizzazzjoni tal-proċeduri veterinarji tal-Unjoni Ewropea

text:
               2.7.2011

               MT

               Il-Ġurnal Uffiċjali tal-Unjoni Ewropea

               C 193/3

         DEĊIŻJONI TA’ IMPLIMENTAZZJONI TAL-KUMMISSJONI
   tal-1 ta’ Lulju 2011
   dwar finanzjament għas-sena 2011 ta' attivitajiet fil-qasam veterinarju relatati mal-politika ta' informazzjoni, l-appoġġ lill-organizzazzjonijiet internazzjonali, in-notifika tal-mard u l-kompjuterizzazzjoni tal-proċeduri veterinarji tal-Unjoni Ewropea
   2011/C 193/03
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2009/470/KE tal-25 ta’ Mejju 2009 dwar in-nefqa fil-kamp veterinarju (1), u b’mod partikolari l-Artikoli 20, 23, 35(2), 36(2) u 41 tagħha,
   Billi:

               (1)

               B’konformità mal-Artikolu 75 tar-Regolament Finanzjarju u l-Artikolu 90(1) tar-Regoli ta' Implimentazzjoni, l-impenn ta’ nfiq mill-baġit tal-Unjoni Ewropea għandu jkollu qablu deċiżjoni finanzjarja li tistabbilixxi l-elementi essenzjali tal-azzjoni li tinvolvi n-nefqa u li hija adottata mill-istituzzjoni jew mill-awtoritajiet li s-setgħat tagħhom ġew iddelegati mill-istituzzjoni.

               (2)

               B’konformità mal-Artikolu 110 tar-Regolament Finanzjarju, għandu jkun adottat programm ta' ħidma annwali għall-għotjiet.

               (3)

               Huwa meħtieġ li jiġi stabbilit programm ta' ħidma għall-attivitajiet tal-Unjoni Ewropea fil-qasam veterinarju relatati mal-politika ta' informazzjoni, l-appoġġ għall-organizzazzjonijiet internazzjonali, in-notifika tal-mard u l-kompjuterizzazzjoni tal-proċeduri veterinarji.

               (4)

               Peress li l-programm ta' ħidma fl-annessi huwa qafas dettaljat biżżejjed fis-sens tal-Artikolu 90(2) u (3) tar-Regolament tal-Kummissjoni (KE, Euratom) Nru 2342/2002 tat-23 ta' Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolament Finanzjarju li jgħodd għall-baġit ġenerali tal-Komunitajiet Ewropej (2) (minn hawn 'il quddiem imsejjaħ ir-“Regoli ta' Implimentazzjoni”), id-deċiżjoni preżenti tikkostitwixxi deċiżjoni ta' finanzjament għall-infiq previst fil-programm ta' ħidma għal għotjiet u akkwist.

               (5)

               L-Artikolu 19 tad-Deċiżjoni 2009/470/KE jiddikjara li l-Unjoni għandha tagħmel kontribuzzjoni finanzjarja għat-twaqqif ta’ politika ta’ informazzjoni fil-qasam tas-saħħa u l-benessri tal-annimali u s-sikurezza fl-ikel fi prodotti li joriġinaw mill-annimali inkluż li jsiru studji neċessarji għat-tħejjija u l-iżvilupp ta’ leġiżlazzjoni fil-qasam tal-benessri tal-annimali.

               (6)

               L-Artikolu 19 paragrafu (a)(i) tad-Deċiżjoni 2009/470/KE jipprevedi li l-Unjoni għandha tagħmel kontribuzzjoni finanzjarja għall-ġbir u l-ħażna ta' kull informazzjoni relatata mal-leġiżlazzjoni tal-Unjoni fil-qasam tas-saħħa tal-annimali, il-benessri tagħhom u s-sigurtà fl-ikel fi prodotti li joriġinaw mill-annimali.

               (7)

               Fis-snin ta’ qabel saru xi attivitajiet ta' komunikazzjoni biex jiġu promossi kwistjonijiet dwar is-saħħa tal-annimali u l-prinċipji tal-Istrateġija dwar is-Saħħa tal-Annimali lill-partijiet interessati, l-organizzazzjonijiet u s-soċjetà kollha kemm hi. Huwa xieraq li dawn l-attivitajiet ta' komunikazzjoni jkomplu fl-2011.

               (8)

               Għall-finijiet ta' definizzjoni tal-istrateġija ta' kommunikazzjoni li trid tiġi adottata mill-2012 'il quddiem huwa xieraq li ssir valutazzjoni komprensiva tal-promozzjoni tal-kwistjonijiet tas-saħħa tal-annimali u l-Istrateġija tas-Saħħa tal-Annimali mill-2008 sal-2010.

               (9)

               Skont l-Artikolu 22 tad-Deċiżjoni 2009/470/KE, l-Unjoni tista' twettaq, jew tgħin lill-Istati Membri jew lill-organizzazzjonijiet internazzjonali biex iwettqu, il-miżuri tekniċi u xjentifiċi meħtieġa għall-iżvilupp ta' leġiżlazzjoni veterinarja tal-Unjoni u għall-iżvilupp ta’ edukazzjoni jew taħriġ veterinarju.

               (10)

               Skont l-Artikolu 168(1)(c) tar-Regoli ta’ Implimentazzjoni, jistgħu jingħataw għotjiet jew kontribuzzjonijiet mingħajr sejħa għal proposti fil-każ ta’ korpi b’monopolju de facto. Bħala entità li tfassal l-istandards skont il-Ftehim WTO/SPS, u bħala l-organizzazzjoni intergovernattiva responsabbli għat-titjib tas-saħħa u l-benessri tal-annimali madwar id-dinja permezz tal-implimentazzjoni tal-istandards tagħha, l-Organizzazzjoni Dinjija għas-Saħħa tal-Annimali (OIE) għandha monopolju de facto f'dan is-settur u b'hekk mhix meħtieġa sejħa għal proposti għall-UE biex tikkontribwixxi għall-organizzazzjoni tal-Konferenzi Dinjin u Seminars Reġjonali dwar is-saħħa u l-benessri tal-annimali.

               (11)

               L-Artikolu 35(1) tad-Deċiżjoni 2009/470/KE jippermetti l-għajnuna finanzjarja tal-Unjoni għall-introduzzjoni ta' sistemi sabiex jiġu identifikati annimali u jkun notifikat il-mard.

               (12)

               Għandha tingħata kontribuzzjoni finanzjarja tal-Unjoni għall-ġestjoni u għat-titjib tas-Sistema ta' Notifika tal-Mard tal-Annimali (ADNS), ibbażata fuq id-Deċiżjoni tal-Kummissjoni 2005/176/KE tal-1 Marzu 2005 li twaqqaf l-għamla kkodifikata u l-kodiċi għan-notifika tal-mard tal-annimali skont id-Direttiva tal-Kunsill 82/894/KEE (3).

               (13)

               L-Artikolu 36 tad-Deċiżjoni 2009/470/KE jipprevedi kontribuzzjoni finanzjarja tal-Unjoni għal ċerti sistemi kompjuterizzati użati fil-kummerċ u l-importazzjonijiet ġewwa l-Unjoni.

               (14)

               Huwa meħtieġ li jibqgħu għaddejjin il-kontribuzzjonijiet finanzjarji għall-ospitar, il-ġestjoni u l-manutenzjoni tas-sistema veterinarja kompjuterizzata integrata TRACES (Trade Control and Expert System) introdotta mid-Deċiżjoni tal-Kummissjoni 2003/24/KE tat-30 ta' Diċembru 2002 li tirrigwarda l-iżvilupp ta’ sistema veterinarja integrata u kompjuterizzata (4).

               (15)

               L-Artikolu 41 tad-Deċiżjoni tal-Kunsill 2009/470/KE jistipula li l-Kummissjoni tippreżenta rapport lill-Kunsill u lill-Parlament dwar is-sitwazzjoni tas-saħħa tal-annimali u l-infiq effettiv tal-implimentazzjoni ta’ programmi għall-kontroll ta’ qerda u monitoraġġ ta’ mard tal-annimali.

               (16)

               Din id-deċiżjoni ta’ finanzjament tista’ tkopri wkoll il-ħlas tal-imgħax dovut għal ħlas tard abbażi tal-Artikolu 83 tar-Regolament Finanzjarju u 106(5) tar-Regoli ta’ Implimentazzjoni.

               (17)

               Għall-applikazzjoni ta' din id-deċiżjoni, jixraq li jiġi definit it-terminu “bidla sostanzjali”, fl-ambitu tat-tifsira tal-Artikolu 90(4) tar-Regoli ta' Implimentazzjoni.

               (18)

               Il-miżuri stipulati f’din id-Deċiżjoni huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali.

         IDDEĊIDIET KIF ĠEJ:
   Artikolu 1
   Il-programm ta' ħidma annwali għall-implimentazzjoni tal-Artikoli 20, 23, 35(2), 36(2) u 41 tad-Deċiżjoni 2009/470/KE, kif stipulat fl-Anness I u II, huwa b'dan adottat.
   Il-programm ta' ħidma jikkostitwixxi deċiżjoni ta’ finanzjament fl-ambitu tat-tifsira tal-Artikolu 75 tar-Regolament Finanzjarju.
   Artikolu 2
   Il-kontribuzzjoni massima awtorizzata b’din id-Deċiżjoni għall-implimentazzjoni tal-Programm ġiet iffissata għal EUR 5 370 000 li għandhom jiġu ffinanzjati mil-linji li ġejjin tal-Baġit Ġenerali tal-Unjoni Ewropea għall-2011:

               —

               linja tal-baġit 17040201: EUR 5 370 000

         Dawn l-approprjazzjonijiet jistgħu jkopru wkoll imgħax dovut għal ħlas tard.
   Artikolu 3
   L-implimentazzjoni baġitarja ta' kompiti relatati mal-azzjoni 1.2.1. fl-Anness tista' tiġi fdata f'idejn l-organizzazzjoni internazzjonali li ġejja: li tapplika standards li joffru garanziji ekwivalenti għall-istandards aċċettati internazzjonalment fil-proċeduri ta' kontabilità, ta' verifika, ta' kontrolli interni u ta' akkwisti: L-Organizzazzjoni Dinjija għas-Saħħa tal-Annimali (OIE).
   Artikolu 4
   1.   L-uffiċjal awtorizzanti jista’ jadotta kwalunke bidliet għal din id-Deċiżjoni li ma jitqisux sostanzjali fl-ambitu tat-tifsira tal-Artikolu 90(4) tar-Regolament (KE, Euratom) Nru 2342/2002, skont il-prinċipji ta’ amministrazzjoni finanzjarja soda u tal-proporzjonalità.
   2.   Bidliet kumulattivi tal-allokazzjonijiet għall-azzjonijiet koperti mill-programm ta' ħidma li ma jaqbżux l-10 % tal-kontribuzzjoni massima prevista mill-Artikolu 2 ta' din id-Deċiżjoni ma għandhomx jitqiesu bħala sostanzjali fit-tifsira tal-Artikolu 90(4) tar-Regolament (KE, Euratom) Nru 2342/2002, sakemm dawn ma jaffettwawx b'mod sinifikanti n-natura u l-għan tal-programm ta' ħidma.
   Artikolu 5
   L-għotjiet jistgħu jingħataw mingħajr sejħa għall-proposti lill-Organizzazzjoni Dinjija għas-Saħħa tal-Annimali (OIE) u għall-organizzazzjoni tal-ewwel Konferenza Internazzjonali dwar is-Sorveljanza tas-Saħħa tal-Annimali (ICAHS), skont il-kundizzjonijiet dettaljati fil-programm ta' ħidma anness.

      Magħmul fi Brussell, l-1 ta’ Lulju 2011.

            Għall-Kummissjoni

         John DALLI

            Membru tal-Kummissjoni

      (1)  ĠU L 155, 18.6.2009, p. 30.

      (2)  ĠU L 357, 31.12.2002, p. 1.

      (3)  ĠU L 59, 5.3.2005, p. 40.

      (4)  ĠU L 8, 14.1.2003, p. 44.

      ANNESS I

         Id-Deċiżjoni tal-Kunsill 2009/470/KE tal-25 ta’ Mejju 2009 dwar in-nefqa fil-kamp veterinarju, u b’mod partikolari l-Artikoli 20, 23, 35(2), 36(2) u 41 tagħha – Programm ta' Ħidma għall-2011
         1.1.   Introduzzjoni

         Dan il-programm jinkludi 8 miżuri ta’ implimentazzjoni għas-sena 2011. Abbażi tal-għanijiet mogħtija fid-Deċiżjoni tal-Kunsill 2009/470/KE tal-25 ta Mejju 2009 dwar in-nefqa fil-kamp veterinarju, id-distribuzzjoni tal-baġit u l-azzjonijiet ewlenin huma dawn li ġejjin:

                     —

                     għall-għotjiet (implimentati b'ġestjoni konġunta) (1.2.1)

                                 —

                                 Kontribuzzjoni finanzjarja tal-Unjoni għall-organizzazzjoni ta' Konferenzi Globali dwar is-saħħa tal-annimali akkwatiċi, il-kontroll tal-idrofobija u l-marda tal-ilsien u d-dwiefer, u Seminars Reġjonali dwar sistemi ta' informazzjoni sanitarja, il-benessri tal-annimali u s-sigurtà fl-ikel bi produzzjoni mill-annimali, sa massimu ta' EUR 660 000.

                     —

                     għall-akkwisti (implimentati b'ġestjoni ċentralizzata diretta) (1.3):

                                 —

                                 L-użu ta’ kuntratti ta’ qafas għall-pubblikazzjoni u t-tixrid ta’ tagħrif biex jippromwovi kwistjonijiet tas-saħħa tal-annimali u l-prinċipji tal-Istrateġija tas-Saħħa tal-Annimali b’massimu ta’ EUR 1 500 000 (1.3.1).

                                 —

                                 L-użu ta’ kuntratt ta’ qafas għal studji, pubblikazzjonijiet u tixrid ta’ tagħrif ta' appoġġ għall-istrateġija dwar il-benessri tal-annimali b’massimu ta’ EUR 575 000 (1.3.2).

                                 —

                                 L-użu ta’ sejħiet miftuħa għal studji, pubblikazzjonijiet u tixrid ta’ tagħrif ta' appoġġ għall-istrateġija dwar il-benessri tal-annimali b’massimu ta’ EUR 210 000 (1.3.3).

                                 —

                                 Użu ta' kuntratti ta' qafas għall-aġġornament tas-Sistema ta' Notifika għall-Mard tal-Annimali (ADNS) bit-titjib tekniku neċessarju sa massimu ta' EUR 350 000 (1.3.4).

                                 —

                                 Użu ta' kuntratti ta' qafas għall-ospitar, il-manutenzjoni u l-iżvilupp tas-sistema veterinarja integrata u kompjuterizzata TRACES (Trade Control and Expert System) sa massimu ta' EUR 1 975 000 (1.3.5).

                                 —

                                 L-użu ta’ kuntratt ta’ qafas għat-twettiq ta’ studji biex isostnu rapport dwar is-sitwazzjoni tas-saħħa tal-annimali u l-effettività fl-infiq tal-implimentazzjoni ta’ programmi għall-kontroll tal-qerda u l-monitoraġġ tal-mard tal-annimali b’massimu kumplessiv ta’ EUR 100 000 (1.3.6).

               1.2.   Għotjiet

         1.2.1.   Konferenzi Globali dwar is-saħħa tal-annimali akkwatiċi, il-kontroll tal-idrofobija u l-marda tal-ilsien u d-dwiefer, u Seminars Reġjonali dwar sistemi ta' informazzjoni sanitarja, il-benessri tal-annimali u s-sigurtà fl-ikel bi produzzjoni mill-annimali

         Il-kontribuzzjonijiet għandhom jiġu koperti minn ftehim bil-miktub.
         BAŻI ĠURIDIKA
         L-Artikolu 23 tad-Deċiżjoni tal-Kunsill 2009/470/KE.
         LINJA BAĠITARJA
         17 04 02 01
         ENTITÀ TA' IMPLIMENTAZZJONI
         L-Organizzazzjoni Dinjija għas-Saħħa tal-Annimali (OIE) hija organizzazzjoni intergovernattiva responsabbli għat-titjib tas-saħħa tal-annimali madwar id-dinja. Sabiex jittejjeb l-istatus tas-saħħa tal-annimali madwar id-dinja u għaldaqstant jitbaxxa r-riskju ta' mard mill-annimali fl-UE, huwa importanti li l-approċċ tal-UE għas-saħħa u l-benessri tal-annimali jitqassam mal-pajjiżi membri kollha tal-OIE u li l-UE tappoġġja attivament Konferenzi u seminars ta' taħriġ organizzati mill-OIE sabiex tiġi promossa l-politika ta' saħħa u benessri tal-annimali tal-Unjoni fl-okkażjoni.
         Skont l-Artikolu 168(1)(c) tar-Regoli ta’ Implimentazzjoni, jistgħu jingħataw għotjiet jew kontribuzzjonijiet mingħajr sejħa għal proposti fil-każ ta’ korpi b’monopolju de facto. Bħala entità li tfassal l-istandards skont il-Ftehim WTO/SPS, u bħala l-organizzazzjoni intergovernattiva responsabbli għat-titjib tas-saħħa u l-benessri tal-annimali madwar id-dinja permezz tal-implimentazzjoni tal-istandards tagħha, l-OIE għandha monopolju de facto f'dan is-settur u b'hekk mhix meħtieġa sejħa għal proposti għall-UE biex tikkontribwixxi għall-organizzazzjoni tal-Konferenzi Dinjin u Seminars Reġjonali dwar is-saħħa u l-benessri tal-annimali.
         Fis-7 ta' Ġunju 2010 l-Kummissjoni u l-OIE ffirmaw Ftehim Qafas li jistipula l-arranġamenti amministrattivi u finanzjarji għall-kooperazzjoni tagħhom (mehmuża hawnhekk), fejn il-“Ftehim ta' Kontribuzzjoni tal-Unjoni Ewropea mal-Organizzazzjoni Internazzjonali” (il-“Ftehim ta' Kontribuzzjoni Standard” jew “SCA”) japplika għal programmi globali, reġjonali jew nazzjonali u azzjonijiet amministrati mill-OIE u ffinanzjati jew ikkofinanzjati mill-Unjoni Ewropea.
         Il-Ftehim Qafas (FA) ġie ffirmat mid-DĠ AIDCO, f'isem il-Kummissjoni. Valutazzjoni kompleta u sħiħa tal-OIE kienet diġà saret preċedentement, permezz ta' “valutazzjoni fuq erba' pilastri” li stabbilixxiet li l-OIE applika, fil-proċeduri tal-kontijiet, tal-verifika, tal-kontroll u tal-akkwisti, standards li joffru garanziji ekwivalenti għall-istandards aċċettati internazzjonalment.
         GĦANIJIET LI JRIDU JIĠU SODISFATTI U RIŻULTATI PREVISTI
         Li l-approċċ tal-UE għas-saħħa u l-benessri tal-annimali jkun kondiviż mal-membri tal-OIE permezz tal-promozzjoni tal-politika tas-saħħa u l-benessri tal-annimali tal-Unjoni fl-okkażjoni ta' konferenzi u seminars ta' taħriġ organizzati mill-OIE. Eventwalment biex l-istatus tas-saħħa tal-annimali mad-dinja kollha jitjieb u għaldaqstant jitnaqqas ir-riskju ta' mard tal-annimali fl-UE.
         DESKRIZZJONI U GĦANIJIET TAL-MIŻURA TA’ IMPLIMENTAZZJONI
         Ħarsa ġenerali tal-azzjonijiet differenti li jridu jiġu ffinanzjati taħt dan il-punt jinstabu fl-Anness II.
         IMPLIMENTAZZJONI
         Ġestjoni konġunta
         KONĊESSJONI DIRETTA: ART. 168.1.C
         AMMONT INDIKATTIV TAL-KONTRIBUZZJONI
         EUR 660 000
         RATA MASSIMA POSSIBBLI TA’ KOFINANZJAMENT
         Mhux applikabbli
         1.3.   Akkwist

         L-ammont baġitarju globali riżervat għall-kuntratti ta’ akkwisti fl-2011 jammonta għal EUR 4 710 000.
         1.3.1.   Pubblikazzjonijiet u tixrid ta’ tagħrif biex jippromwovu kwistjonijiet tas-saħħa tal-annimali u l-prinċipji tal-Istrateġija tas-Saħħa tal-Annimali

         BAŻI ĠURIDIKA
         L-Artikolu 20 tad-Deċiżjoni 2009/470/KE
         LINJA BAĠITARJA
         17 04 02 01
         NUMRU INDIKATTIV U TIPI TA’ KUNTRATTI PREVISTI
         Konklużjoni ta' tal-inqas erba' kuntratti ta’ servizzi speċifiċi (l-użu ta’ kuntratti ta’ qafas eżistenti).
         SUĠĠETT TAL-KUNTRATTI PREVISTI (JEKK POSSIBBLI)

                     —

                     L-iżvilupp ta' kampanja ta' komunikazzjoni għall-Ġimgħa Veterinarja tal-UE 2011 sabiex tkun promossa l-Politika tal-Unjoni għas-Saħħa tal-Annimali, inklużi avvenimenti, loġistika u materjali promozzjonali.

                     —

                     Stima tal-impatt tal-kampanji ta' Komunikazzjoni 2008-2010 (inklużi, imma mhux esklussivament, il-Konferenza tal-Ġimgħa Veterinarja, il-One Health Roadshow, u l-attivitajiet tas-Sena Veterinarja Dinjija 2011).

                     —

                     Traduzzjoni u aġġornament ulterjuri tal-ktejjeb onlajn dwar il-prevenzjoni tal-idrofobija.

                     —

                     Xogħol preliminari bi tħejjija għall-Ġimgħa Veterinarja tal-UE 2012.

               IMPLIMENTAZZJONI
         Ċentralizzata diretta
         PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWIST
         L-ewwel nofs tal-2011
         AMMONT INDIKATTIV TAS-SEJĦA GĦALL-OFFERTI
         EUR 1 500 000
         KUNTRATT SPEĊIFIKU (JEKK APPLIKABBLI)
         Konklużjoni ta’ tal-inqas erba' kuntratti ta’ servizzi speċifiċi taħt ir-referenza ta’ kuntratt qafas SANCO/2009/A1/005
         1.3.2.   Studju ta' appoġġ għall-politika attwali dwar il-benessri tal-annimali u l-manutenzjoni tal-għodod ta' komunikazzjoni eżistenti (kuntratti qafas)

         BAŻI ĠURIDIKA
         L-Artikoli 20 u 23 tad-Deċiżjoni 2009/470/KE
         LINJA BAĠITARJA
         17 04 02 01
         NUMRU INDIKATTIV U TIPI TA’ KUNTRATTI PREVISTI
         Massimu ta’ sitt kuntratti ta’ servizz (bl-użu ta’ kuntratt qafas).
         SUĠĠETT TAL-KUNTRATTI PREVISTI (JEKK POSSIBBLI)

                     (a)

                     Studju dwar il-benessri tal-ħut ikkultivat;

                     (b)

                     L-organizzazzjoni jew il-koorganizzazzjoni ta' massimu ta' erba' avvenimenti għall-promozzjoni tal-istandards tal-benessri tal-annimali tal-UE għal implimentazzjoni aħjar fl-UE;

                     (c)

                     Manutenzjoni tal-websajts speċifiċi eżistenti dwar il-benessri tal-annimali Farmland u Animal Welfare Education;

                     (d)

                     Produzzjoni tal-pubblikazzjonijiet dwar il-benessri tal-annimali.

               IMPLIMENTAZZJONI
         Ċentralizzata diretta
         PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWIST
         Lulju 2011
         AMMONT INDIKATTIV TAS-SEJĦA GĦALL-OFFERTI
         EUR 575 000
         KUNTRATTI SPEĊIFIĊI
         Konklużjoni ta' massimu ta' ħames kuntratti ta' servizzi speċifiċi bir-referenza tal-kuntratt qafas SANCO/2009/A1/005 Lottijiet 1 u 2, u konklużjoni ta' kuntratt ta' servizz speċifiku skont ir-referenza tal-kuntratt qafas SANCO/2008/01/055, Lott 3.
         1.3.3.   Studju u avveniment li jappoġġjaw il-politika attwali dwar il-benessri tal-annimali (sejħiet miftuħa għall-offerti)

         BAŻI ĠURIDIKA
         L-Artikoli 20 u 23 tad-Deċiżjoni 2009/470/KE
         LINJA BAĠITARJA
         17 04 02 01
         NUMRU INDIKATTIV U TIPI TA’ KUNTRATTI PREVISTI
         Massimu ta' żewġ kuntratti ta' servizz (sejħa miftuħa għall-offerti).
         SUĠĠETT TAL-KUNTRATTI PREVISTI (JEKK POSSIBBLI)

                     (a)

                     Studju li jappoġġja r-rapport dwar is-sistemi li jirrestrinġu lill-annimali bovini permezz ta' inversjoni jew kwalunkwe pożizzjoni mhux naturali mitlub mill-Artikolu 27(2) tar-Regolament (KE) Nru 1099/2009 dwar il-protezzjoni tal-annimali waqt il-qatla;

                     (b)

                     Koorganizzazzjoni ta' avveniment li jippromwovi fehim reċiproku tal-benessri tal-annimali barra l-UE.

               IMPLIMENTAZZJONI
         Ċentralizzata diretta
         PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWIST
         Lulju 2011
         AMMONT INDIKATTIV TAS-SEJĦA GĦALL-OFFERTI
         EUR 210 000
         KUNTRATTI SPEĊIFIĊI
         Konklużjoni ta' massimu ta' tliet sejħiet miftuħa għall-offerti.
         1.3.4.   Is-Sistema ta’ Notifika dwar il-Mard tal-Annimali (ADNS)

         BAŻI ĠURIDIKA
         L-Artikolu 35(2) tad-Deċiżjoni tal-Kunsill 2009/470/KE
         LINJA BAĠITARJA
         17 04 02 01
         NUMRU INDIKATTIV U TIPI TA’ KUNTRATTI PREVISTI
         Massimu ta’ tliet kuntratti ta’ servizz (l-użu ta’ kuntratti ta’ qafas eżistenti)
         SUĠĠETT TAL-KUNTRATTI PREVISTI (JEKK POSSIBBLI)
         L-għan ta' dan il-kuntratt ta' akkwist huwa:

                     (a)

                     Il-ħidma li għaddejja bħalissa dwar is-sistema ADNS

                     (b)

                     Ikklassifikar: użu aħjar mill-għodod ta' kklassifikar

                     (c)

                     Liċenzji u appoġġ

               IMPLIMENTAZZJONI
         Ċentralizzata diretta
         PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWIST
         Diġà esegwit mid-DIGIT
         AMMONT INDIKATTIV TAS-SEJĦA GĦALL-OFFERTI
         EUR 350 000
         KUNTRATT SPEĊIFIKU
         Konklużjoni ta' massimu ta' tliet kuntratti ta' servizz speċifiku (matul l-2011) skont ir-referenza tal-kuntratt qafas DI 5710-5750
         1.3.5.   L-ospitar, il-ġestjoni, il-manutenzjoni u l-iżvilupp ulterjuri tas-sistema veterinarja integrata u kompjuterizzata TRACES (Trade Control and Expert System)

         BAŻI ĠURIDIKA
         L-Artikolu 36(2) tad-Deċiżjoni tal-Kunsill 2009/470/KE
         LINJA BAĠITARJA
         17 04 02 01
         NUMRU INDIKATTIV U TIPI TA’ KUNTRATTI PREVISTI
         Bosta kuntratti ta' servizzi (l-użu tal-kuntratti qafas eżistenti)
         SUĠĠETT TAL-KUNTRATTI PREVISTI (JEKK POSSIBBLI)

                     (a)

                     EUR 1 925 000 għall-ospitar, il-ġestjoni u l-manutenzjoni tas-sistema veterinarja kompjuterizzata integrata TRACES (Trade Control and Expert System), għall-appoġġ loġistiku f'għajnuna lil min juża t-TRACES, kontribuzzjoni għal servizzi ċentrali, komunikazzjoni, websajt, sigurtà u xiri (manutenzjoni u appoġġ) ta' liċenzji ta' softwer

                     (b)

                     EUR 50 000 għall-iżvilupp u l-implimentazzjoni ta' pjattaforma informatika għall-iskambju ta' informazzjoni bejn il-bażijiet ta' dejta nazzjonali dwar il-bovini, flimkien maċ-ċertifikazzjoni permezz ta' TRACES

               IMPLIMENTAZZJONI
         Ċentralizzata diretta
         PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWIST
         Kuntratti Qafas Iffirmati għal kollox ħlief il-ftehim Amministrattiv mad-DIGIT għall-ospitar.
         AMMONT INDIKATTIV TAS-SEJĦA GĦALL-OFFERTI
         EUR 1 975 000 (il-parti ta' EUR 140 miljun ESP DESIS I u II (Servizzi ta' żvilupp tal-IT mid-DIGIT))
         KUNTRATT SPEĊIFIKU
         Konklużjoni ta’ bosta kuntratti ta’ servizzi speċifiċi (matul l-ewwel semestru tal-2011) taħt ir-referenzi ta’ kuntratt qafas DIGIT.
         1.3.6.   It-twettiq ta’ studji biex isostnu rapport dwar is-sitwazzjoni tas-saħħa tal-annimali u l-effettività fl-infiq tal-implimentazzjoni ta’ programmi għall-kontroll tal-qerda u l-monitoraġġ tal-mard tal-annimali.

         BAŻI ĠURIDIKA
         L-Artikolu 41 tad-Deċiżjoni tal-Kunsill 2009/470/KE
         LINJA BAĠITARJA
         17 04 02 01
         NUMRU INDIKATTIV U TIPI TA’ KUNTRATTI PREVISTI
         Żewġ kuntratti ta' servizzi (użu ta' kuntratt qafas eżistenti) ĠU L 313, 28.11.2009, p. 129.
         SUĠĠETT TAL-KUNTRATTI PREVISTI (JEKK POSSIBBLI)
         It-tħejjija ta' studji bħala input għall-finalizzazzjoni tar-rapport kif imsemmi fl-Artikolu 41 tad-Deċiżjoni tal-Kunsill 2009/470/KE.
         IMPLIMENTAZZJONI
         Ċentralizzata diretta
         PERJODU TA’ ŻMIEN INDIKATTIV GĦAT-TNEDIJA TAL-PROĊEDURA TAL-AKKWIST
         It-tieni semestru tal-2011.
         AMMONT INDIKATTIV TAS-SEJĦA GĦALL-OFFERTI
         EUR 100 000
         KUNTRATT SPEĊIFIKU
         Konklużjoni ta’ żewġ kuntratti ta’ servizzi speċifiċi (matul l-ewwel semestru tal-2011) taħt ir-referenza ta’ kuntratt qafas SANCO/2008/01/055.

      ANNESS II

         Taqsira tal-attivitajiet li jridu jiġu organizzati mill-OIE fl-2011, kif imsemmi fil-punt 1.2.1 tal-Anness I

                  Attività

                  Post

                  Dati (2011)

                  1.

                  Konferenzi Globali

                  1.1.

                  Programmi tas-Saħħa tal-Annimali Akkwatiċi u l-benefiċċju għas-sigurtà globali fl-ikel

                  Il-Belt tal-Panama
                  (il-Panama)

                  27-29 ta’ Ġunju 2011

                  1.2.

                  Kontroll tal-Idrofobija

                  Seoul
                  (Ir-Repubblika tal-Korea)

                  7-9 ta' Settembru 2011

                  1.3.

                  It-tieni Konferenza Internazzjonali dwar il-Marda tal-Ilsien u d-Dwiefer: “It-triq lejn Kontroll Globali”

                  It-Tajlandja

                  L-ewwel semestru tal-2012

                  2.

                  Seminars u Laqgħat ta' Ħidma

                  2.1.

                  Seminar reġjonali tal-Ewropa (Ir-Reġjun tal-OIE) għall-Punti Fokali Nazzjonali tal-OIE għal sistemi ta' informazzjoni sanitarja (WAHIS/WAHID)

                  Vladimir
                  (Ir-Russja)

                  15-17 ta’ Ġunju 2011

                  2.2.

                  Seminar reġjonali tal-Ewropa (Ir-Reġjun tal-OIE) għall-Punti Fokali Nazzjonali għall-Benessri tal-Annimali tal-OIE marbuta mal-istrateġija għall-Benessri tal-Annimali għall-Ewropa

                  Kiev
                  (l-Ukraina)

                  id-data għad trid tiġi kkonfermata

                  2.3.

                  Seminar reġjonali tal-Ewropa (Ir-Reġjun tal-OIE) għall-Punti Fokali Nazzjonali tal-OIE għas-sigurtà fl-ikel bi produzzjoni mill-annimali

                  L-Italja

                  7-11 ta' Novembru 2011